
Házibuli 


— Anyuci, adjál már valami zálognak valót! 

— Ejnye Pirikém, előbb is szólhattál volna... 

Szemrehányás 



- Apu, te a szünetben teljesen elfe¬ 
lejtettél számolni!_ 


Sikeres beavatkozás 



Tivadar barátom, akinek tavaly 
meghitt baráti körben ünnepeltük 
tréfás felköszöntőkkel fűszerezett 
70. születésnapját, tegnap megdob- , 
bentő közléssel lepett meg: 

— Szerda délelőtt 11 órára ne csi¬ 
nálj programot. Beidéztettelek tanú¬ 
nak. 

Ki szeret tanúskodni? Kétségbe¬ 
esett arcot vágtam. 

— Ne ijedj meg — vágott hátba 
Tivadar — , házassági tanú leszel! 

Fellélegeztem. Az effajta tanúság 
nem macerával jár, hanem vehdég- 
lői díszebéddel (kaszinótojás előétel). 

— Ki nősül? — érdeklődtem. 

— Én. 

Ha nem is szívből jövő, minden 
esetre harsány gratuláció tört ki 
belőlem: 

— No és eddig titokban tartottad 
a dolgot a legjobb barátaid előtt?! 
Áruld már el, kit veszel el! 

Tivadar a tőle megszokott kedé¬ 
lyességgel válaszolt: 

— Meg fogod ismerni, remélem, ő 
is ott lesz az esküvőn. 

Majd komoly, sőt ájtatos hangon 
fűzte hozzá: 

— Ildikó aranyos, okos, szép és 
művelt lány. Huszonkét éves. 

Gyors kivonási művelet elvégzése 
után megállapítottam, hogy 48 éves 
korkülönbség mutatkozik kettőjük 
között. Fontoskodva megszólaltam: 

— Nézd, Tivadar, én nem szoktam 
senkinek a belügyeibe avatkozni.... 

Ha így kezdenek egy mondatot, az 
már maga a beavatkozás. Tivadar 
elvágta a folytatást: 

— Sejtem, mire célzol. A koromra. 
Ha nem tudnád, Verdi 74 éves korá¬ 
ban komponálta az Othellót, Goethe 
83 éves korában írta a Fausztot, 
Tizian 95 éves korában festette a 
Lepantói csatát, és Adenauer 86 éves 
korában olyan influenzát kapott, 
hogy majdnem Kennedyt is meg¬ 
fertőzte. 

Szerényen közbevágtam: 


— Más a nátha, más a hitvestársi 
élet. Nem gondoltál arra, mi lesz ké¬ 
sőbb, mondjuk húsz év múlva? 

A barátom, mint mindenre, erre is 
történeti példával válaszolt: 

— Molnár Ferenc talpraesett mon¬ 
datát alkalmazom, amely akkor 
hangzott el, amikor egy barátja kifo¬ 
gásolta, hogy az évtizedekkel fiata¬ 
labb Darvas Lilit az anyakönyweze- 
tőhöz vitte. Ildikó ma 22 éves — én 
71 —, ez valóban nagy korkülönb¬ 
ség. De száz év múlva Ildikó 122 lesz 
és én 171, tehát mindenki azt fogja 
ránk mondani: milyen összeillő pár! 
Amit én jósolok, nem utópia, hanem 



tudományos derűlátás. A korok elto¬ 
lódtak. Ifjúságunk idején egy 26 éves 
egyetemi hallgatót már ős jogásznak 
csúfoltunk. Az unokaöcsém tavaly 
tette le a doktorátust, 45 éves korá¬ 
ban, az egész család ünnepelte, mert 
pótolta, amit ifjúkorában nem volt 
alkalma elérni. Van a házunkban 
egy vidám elvált asszony, a hetedik 
X felé halad, és állandóan táncos¬ 
teákra jár. 

— Kit gardíroz? 

— Saját magára vigyáz. Joggal. 
Kikapós menyecske. 

Statisztikai megállapítással tetézte 
fennkölt előadását: 

— A századforduló óta több mint 
harminc évvel lett hosszabb az átla¬ 
gos emberi életkor. A tudomány mai 
állása szerint tulajdonképpen én csak 
negyven éves vagyok. Még mindig 
csodálkozol, hogy elveszem Ildikót?? 

Mélabúsan feladtam a harcot: 

— Nem. Azon csodálkozom, hogy 
Ildikó hozzád megy. 

Stella Adorján 


Hannibál az Alpokban 

Hegedűs István rajza 



- így legalább most nem fogsz csúszkálni!... 


Élelmes üzletszerző 

Kaján Tibor rajza 

ÖPjodutal taadráiy 


, azENS/Z * 


7 Biztonsági ‘ 


Tanácsához ^ 


Mint ismeretes, a portugál kor¬ 
mány panasszal fordult az ENSZ 
Biztonsági Tanácsához India goai 
agressziója miatt. Sikerült megsze¬ 
reznünk a titkos okmány szövegét, s 
azt az alábbiakban ismertetjük: 

„^["rettegett indiai imperializmus, 
amely sorozatos rablóhadjáratokkal 
és diplomáciai orvtámadásokkal ha¬ 
talmas területeket szakított el Ang¬ 
liától, most bebizonyította, hogy tel- 
hetetlensége nem ismer határt, nem 
ismeri például Portugália határait. 
Portugália, mint ismeretes, az At¬ 
lanti- és az Indiai-óceán partján te¬ 
rül el, mindig igyekezett fenntartani 
a békés szomszédi viszonyt Indiával, 
véglegesnek tekintette a közös por¬ 
tugál—indiai határt, s eszébe sem ju¬ 
tott például, hogy annektálja akar 
Bombayt, akár Delhit, holott ezekhez 
a városokhoz éppen annyi joga lett 
volna, mint Goához. A portugál kor¬ 
mány azonban a béke érdekében 
szótlanul tűrt, s amikor az indiai 
agresszorok ál nők módon tárgyalás¬ 
ra szólították fel, akkor is hallgatott. 
Az volt ugyanis az álláspontja, hogy 
tárgyalás nélkül is megtarthatja 
Goát. 

H . 

indenki előtt ismeretes, hogy 
Goa ősi portugál terület, Lisszabon 
külvárosa. Kissé távoleső, nehezen 
megközelíthető külváros, mégis Nagy- 
Lisszabon szerves része. Lakosai 
barna bőrű keresztény és buddhista 
portugálok. India, ez a rendkívül 
harcias ország, amelynek hadseregét 
olyan kegyetlen tábornokok szervez¬ 
ték meg, mint például Gandhi, már 
régóta rossz szemmel nézte Goa bé¬ 
kés fejlődését. (Maga Goa különben 
a Portugoa szóból származik.) 

A mikor a hindu agresszorok lát¬ 
ták, hogy Goa tovább menetel a por¬ 
tugál zászló alatt, levetették álarcu¬ 
kat, és hitszegő agresszióval gyar¬ 
matosították Goát. A goai portugál 
katonák percekig tartó heroikus 
harcban mutatták meg a világnak, 
hogy mi az igazi nemzeti érzés, 
majd önfeláldozóan, az utolsó szálig 
megadták magukat. 


Kér 


járj ük az ENSZ Biztonsági Ta¬ 
nácsát, hogy indítson szigorú vizsgá¬ 
latot. Bélyegezze meg az emberbőrbe 
bújt hindu agresszorokat. Kötelezze 
őket, hogy vonják ki csapataikat er¬ 
ről az ősi portugál területről. Nehrut 
tiltsák ki az ENSZ palotájából. Kár¬ 
pótlásul csatolják Goához Bengáliát. 
És még egy kérdés: nem kaphatnánk 
valami kis készpénzt is? 

Feleki László 




elnöki évfordulón 


Toncz Tibor rajza 


Kennedy: Gáspár, Menyhért, Boldizsár, ti mindig csak visztek, de sohasem hoztok!... 




Haszontalan találmány 

Vízhatlan rádiót készítettek Ja¬ 
pánban, melyet a víz alatt is lehet 
hallgatni — olvastuk nem is egy lap¬ 
ban. Mivel a rádióhallgatók nagy 
többsége csak rövid ideig, s akkor is 
csak átmenetileg szokott víz alatt 
tartózkodni, az elmés rádió csakis rö- 
videbb műsorok meghallgatására lesz 
célszerű. 

Sportrejtvény? 

A Hétfői Hírek közölte, hogy a 
Dunaújváros 12:8 arányban győzött 
az FTC ellen, s ezáltal komoly lehe¬ 
tősége nyílt arra, hogy felkerüljön 
az első osztályba. A hírből azonban 
nem derül ki, milyen sportágban sze¬ 
repel biztatóan a dunaújvárosi csa¬ 
pat. Labdarúgás nem lehet, mert az 
FTC elsőosztályú csapat. Kosárlabda 
sem valószínű, mert ott nagyobb 
pontszámú eredmények vannak álta¬ 
lában. Mi lehet még? ökölvívás? 
Jégkorong? Kézilabda? Lepény evés? 


Nehéz pálya 

A Népszava színházi tudósításában 
olvastuk: „Kétszáz alkalommal gör¬ 
dült fel esténként a függöny itt a 
kecskeméti színházban ...” 

A drámairodalomban páratlan 
színművet mutathatott be a színház 
a kétszáz színváltozással. A legnehe¬ 
zebb szerep minden bizonnyal a füg¬ 
gönyhúzónak jutott. 


Nagy hal 

A Magyar Nemzet szerint a bala-. 
toni nagyhalászatok során nem is 
egy 15—20 kilós fogast zsákmányol¬ 
tak. A szerencsés halászok minden 
bizonnyal ősi települések előszobái¬ 
ból származó ruhafogasokat halász¬ 
tak ki a Balatonból. Halban ugyanis 
ilyen súlyú fogast nem ismer a zoo¬ 
lógia. 

Dr. Árgus 3 

Kedves Kalauz Kartárs! 

Tudomásom szerint semmiféle ren¬ 
delet sem szól arról, hogy ha én, a 
kedves utas, a villamoson vagy az 
autóbuszon jegyet váltok, és papír¬ 
pénzzel fizetek, milyen címletű apró¬ 
pénzt — hivatalos nyelven érmét — 
adjon ön vissza nekem. Mivel eddig 
ebben megegyezni nem tudtunk, s 
ezért egyre fokozódó, de egyelőre 
még elfojtott ellenséges viszony ala¬ 
kult ki közöttünk — szeretnék javas¬ 
latot tenni a kérdés békés megoldá¬ 
sára. 

Ha az utas eleget tenne annak a 
felhívásnak, amely szerint aprópénz¬ 
zel a kezében szálljon fel a közleke¬ 
dési járműre, akkor ön minden este 
cipelhetné a rengeteg váltópénzt — 
tíz filléres, húsz filléres, ötven fillé¬ 
res és egy forintos címletekben. De 
nemcsak cipelhetné a sok fémpénzt, 
hanem feirant után egyenként meg 
is kellene számolnia, majd rollnikba 
csomagolnia, aztán külön-külön 
minden burkolatra fel is kellene ír- 
nia, hogy hány darab és milyen ér¬ 
mét is rejt magába a rollni. 

A dolgok azonban az ön sze¬ 
rencséjére, törvényszerűen úgy ala¬ 
kulnak, hogy nem fizethetek min¬ 
denkor aprópénzzel, ön ezt bizo¬ 
nyára rossz néven is venné, hi¬ 
szen az előbb említett rengeteg 
esti tennivaló legalább napi egy órá¬ 
val meghosszabbítaná munkaidejét. 
Szemmel látható örömmel fogadja te¬ 
hát, hogy olykor egy-egy tízforintos¬ 
sal, sőt népi egyszer ennél nagyobb 
papírpénzzel tisztelem meg önt, mire 
ön az eddigi praxisom és személyes 
tapasztalatom szerint a következő¬ 
képp tisztel vissza engem: 

Ha a villamoson vonaljegyet kérek 
öntől, és tízforintossal fizetek — 
visszaad ön nekem öt egy forintost, 
plusz tíz darab húsz fillérest és hu¬ 
szonöt darab tíz fillérest; 

ha az autóbuszon kérek vonaljegyet 
öntől, és egy húsz forintost helyezek 
kalauzi asztalkájára — leszámol ön 
elém öt két forintost, továbbá öt egy 
forintos, tizenöt darab húsz filléres 
és tíz darab tíz filléres érmét; 


ha ötvenessel vagy százassal fize¬ 
tek — akár autóbuszon, akár villa¬ 
moson —, az arány ugyanez marad 
azzal a különbséggel, hogy a vissza¬ 
járó összeg kétharmadát papírpénz¬ 
ben teszi on elém, egyharmadát pe¬ 
dig fémpénzben, lehetőleg minél ap¬ 
róbb címletekben. 

Az évek folyamán már alaposan 
kitanulmányoztuk egymás szokásait. 
Amikor én nyájasan, de bensőmben 
mély felháborodással visszakérem 
öntől a papírpénzemet s ugyanakkor 
visszaadom az ön által nekem szánt 
váltópénzt, mert időközben összeko¬ 
tortam a jegyváltáshoz szükséges ap¬ 



rót — ön ugyancsak nyájasan, de 
bensejében még nagyobb felháboro¬ 
dással vagy megjegyzést tesz, vagy 
nem tesz megjegyzést. Mindkét eset- 
^ben nő a feszültség közöttünk, mert 
én tudom, hogy ha nem is tesz meg¬ 
jegyzést, legalább annyit kíván ne¬ 
kem, amennyinek én még a felét sem 
merem önnek kívánni. Még akkor 
sem, ha az említett mértéken túl 
akar ellátni engem váltópénzzel. 

Ha jól meggondoljuk, mindig ön 
jár rosszabbul, mert az általam apró¬ 
ban fizetett érmékkel többet kell ci¬ 
pelnie és megszámolnia, s a nyakán 
marad az az apró is, amelytől meg¬ 
szabadulhatott volna, ha ismerné a 
játékszabályokat: ha tudná, hogy 
mennyi aprópénzt illik egy alkalom¬ 
mal, egy utasnak visszaadnia, ha pa¬ 
pírpénzzel fizet. 

Fogadja el, kedves Kalauz kartárs, 
azt az újévi javaslatomat, hogy bé- 
küljünk össze! Mert az isten mentse 
meg önt attól, hogy én, a kedves 
utas, egyszer elkezdjek csupa tíz fil¬ 
léresekkel* fizetni... 






























































Lakáskultúra-kiállítás 


Gerő Sándor rajza 

Készletező Jkatómia 


Szép egyetemi hallgatónő görbéd 
egy eszpresszó eldugott asztalán. 
Orvosnak készül. Igényli a csöndet: 
kollokviumra biflázik talán?... 

Egy nagy könyvbe mélyed be nózija 
Cím: „Részletező Anatómia”. 

Miközben jegyez, melléje telepszik 
egy fiatal orvostanhallgató. 

Tanulni jött a helyes ifjú szintén; 
közös morgásuk messzi hallható. 
Egy könyvből magol lány és dalia, 
ó, Részletező Anatómia! 


Sejtem, hogy lehet valamicske köztük 
kezük és térdük sűrűn összeér... 
Fizetnek, mennek, — ki a Dunapartra 
Sötét, hideg van: ámde fűt a vér. 

És könyvük, mint felesleges darab: 
az asztalon felejtve, ottmarad. 



KUM 


Ügy látszik, hogy túl elméleti tantárgy 
a „Részletező Anatómia”, — 
az elméletet egy kis gyakorlatnak 
kell itt-ott néha támogatnia. 




Es mentem a kopár sziken 
keresztül. Körös-körül üres 
pusztaság. A kiszáradt föld 
dongott a lábam alatt. Az 
ínyem a torkomhoz tapadt 
egészen. A protézisem félelme¬ 
tesen csörömpölt átforrósodott 
szájüregemben. Csak mentem, 
mentem. Tikkadt szöcskenyá¬ 
jak legclészés közben remény¬ 
kedve pillantottak rám. Hiába. 
Nincs nálam semmi zöld. 
Egyetlen zöld sem. Csak to¬ 
vább, tovább. Egyszeresük sár¬ 
gára fakult bokrokhoz értem. 


A gyér lombok alatt, a föld¬ 
höz lapulva rengeteg tök he¬ 
vert. Kell is nekem. Csak to¬ 
vább, tox'ább. A látóhatár szé¬ 
lén végre egy erdő körvonalai 
tűntek fel. Maradék erőmmel 
elvánszorogtam odáig, és a szé¬ 
lén összeestem. A tölgyek ágai 
hiizöti kövérre hízott makkok 
kínálgatták magukat. Kell is 
nekem. Nekem egy kis piros 
kellett, hogy bemondhassam a 
rebettlimet. 

(gábriel) 


Újévi elhatározás schwott « 

Bedő István 


- Január i-től megváltozom! 


Sikerült! 






















































C síit/'siti'kéj 

A minap alkalmam volt egy tudományos értekezést megismerni. A 
legjobban lenyűgözött az a biztonság , amellyel a nyilván sokat tapasz¬ 
talt szerző bámulatos pontossággal megállapította, hogy a házas¬ 
társak közötti szenvedélyes szerelem 3—5 évig 
tarthat. 

Ezen egészen modern kutatási módszert magamévá téve, egy mérő¬ 
ónnal, egy naptárral, valamint egy világító számlapú órával én is azon¬ 
nal lemerültem az emberi lélek legmélyére; ahol az alábbi, eddig szin¬ 
tén rendszertelenül burjánzó érzelmeket sikerüli statisztikába rögzíte¬ 
nem: 


Szenvedélyes szerelem, nem házastársak között . 4 — 6 év 

Hitvesi, csitultabb szerelem ... 5—oo év 

Hitvesi szeretet, rossz anyagi körülmények között . 1 — 2 év 

Féltékenység . 1 . 1 — 25 év 

Féltékenység, józanabb, magabiztosabb, intelligensebb 

emberek között . 30 év 

Megvetés-érzet feleség leánykori udvarlói iránt . 30—40 év 

Gyűlölet férj leánykori nőügyei iránt . ugyanannyi 

Harag meny és anyós között. 1—2 nap 

Harag meny és anyós között, ok nélkül . ugyanannyi 

Irigység, mert egy másik kartárs nagyobb negyedévi 

nyereségrészesedést kapott .'.. 90 nap 

Bosszankodás humorista humortalan írása miatt . 1 — 2 perc 

Bosszankodás egyéb írók miatt . 5 — 13 óra 

Igaz barátság két férfi között . 1—68 év 

Igaz barátság két nő között . .. 0 év 

Színlelt barátság két egymás iránt közönyös nő között 80—120 év 

Ha legszívesebben megfojtanák egymást . ugyanannyi 

Lelkesedés hatalmas gól láttán . 3 — 4 perc 

Lelkesedés ugyanez miatt, hétfőn, munkahelyen meg¬ 
beszélve . 3—4 óra 

Szánalom,, ismeretlen járókelő síkos járdán való hasra- 

esése láttán . 0 mp. 

Káröröm-érzet ugyanakkor . 2—3 perc 

Káröröm-érzet ismerős járókelő hasraesése láttán . 20 — 30 perc 

Hivatalbéli felettes hasraesése esetén . 2—3 óra 

Kalapja is elgurul . 2 — 3 nap 

Pocsolyába .... 2—3 hét 


Dunai Ferenc 

AAAAAAAAAAAAAAAAAAA,*- 



A tigris húga, 
a párduc lánya, 

,az oroszlán 
unokája vagyok — 
s koszos kis egerek 
fogásával 
kell biztosítanom 
a mindennapi kenyeret... 

Ha szőrt borzolok, 
sziszegek, 
körmöt eresztek: 
legfeljebb a szomszéd 
kiskutyája 
reszket ...I 

XJáááááááááááááááááU! 
Számat tátom, 
mert ez 

oroszláni dolog — 
de, sajnos, 
csak 

nyávogok. 

Tigris , párduc, oroszlán 
atyafia... 

Micsoda komédia! 

De rajtam 
a világ 

nem soká mulat! 
Nekidühödök 

és Núbia párduca helyett 
én szülök 
gyáva nyulat! 

Békés István 


Hajótörés oka ismeretlen 



Egy New York-i biztosító társaság kiállításon 
ismerteti a nagy hajótörések történetét, s köz¬ 
tük Nóé bárkájának históriáját. A bárka rajza 
alatt a következő szöveg olvasható: „Nóé bár¬ 
kája. Épült i. <*. 2248-ban. Anyaga: ismeretlen 
természetű fa. Hossza 300 láb, szélessége 50, 
magassága 20 láb. Rendeltetése: állatok szállí¬ 
tása. Tulajdonosok: Nóé és gyermekei. Utol¬ 
jára az Ararát hegységen látták. A hajótörés 
oka ismeretlen.” 


Inkvizíció 


Szegő Gizi rajza 



- Adjanak neki Túra-sajtot enni, attól majd vall az átkozott! 


Hosszú csók 

Toncz Tibor rajza 







































Korszerű ügyintézés --- 

Erdei Sándor raiza 



Lejárt a tartózkodási engedélye! 



Feledékeny ember vagyok és ez az 
oka annak is, hogy már a harmadik fel¬ 
szólító levelet kapom a Fővárosi Szabó 
Ervin Könyvtártól. A két hónappal ez¬ 
előtt elvitt könyvet kérik vissza. 

Ma ismét elfelejtettem visszavinni, de 
amikor a könyvtár mellett vitt cl az 
utam, mégis bementem és elnézést kér¬ 
tem a késedelemért. 

— Biztosan én vagyok a leghanya¬ 
gabb kölcsönző — szóltam, mert úgy 
éreztem, hogy ezzel az önkritikával tar¬ 
tozom a könyvtárnak és önmagámnak is. 
A könyvtári dolgozó megértőén mosoly¬ 
gott és legyintett: 

— Ne vegye annyira a szívére.. . 
Nem ön az egyedüli... 

És felmutatott egy papírlapot: a 
könyvtár együk régi felszólítólevelét. 
Maga Szabó Ervin írta alá, mégpedig 
ötvenhárom évvel ezelőtt, 1908-ban. A 
címzett az akkori idők egyik ismert bal¬ 
oldali politikusa volt. 

— És visszahozta a könyvet? — kér¬ 
deztem. 

— Nem. Az illető 1922-ben meghalt, 
és addig még sok felszólítólevelet kapott, 
de a könyv nem került vissza, hanem 
később a politikus testvéröccséhez jutott. 
Az örökös figyelmét azonban elkerülte, 
hogy a könyv a Szabó Ervin Könyv¬ 
táré. Csak nemrégiben, 1961 decemberé¬ 
ben állapította meg véletlenül, hogy a 
könyv nem az övé, és nyomban behozta 
a könyvtárba. Szabó Ervin eredeti fel¬ 
szól ítél evei ével együtt. 

— És a pénzbírság? — kérdeztem. 

— Kiszámítottuk, hogy napi tíz fil¬ 
lérjével 1934 forint 50 fillér bírságot kel¬ 
lett volna az 1908-ban kölcsönkért köny¬ 
vért fizetnie, de persze nem kértünk 
pénzt, sőt levélben köszöntük meg, hogy 
a figyelmes örökös — ha elkésve is — 
visszahozta a könyvet. A könyvtár ter¬ 
mészetesen leginkább a dokument- 
számba menő eredeti felszólítólevélnek 
örült. 

A közlés megnyugtatott. Hazaérve, a 
legutolsó felszólítólevelet gondosan be¬ 
tettem a könyvbe, mert arra gondoltam, 
hogy amennyiben feledékenységem idők 
folyamán nem csökken, örököseim egyi¬ 
ke bizonyára jól fog járni. Ugyanis, ha 
ötvennégy év múlva, 2016-ban vissza¬ 
viszi a Szabó Ervin Könyvtárba a köny¬ 
vet, egy fillért sem kell fizetnie, sőt még 
szép köszönőlevelet is fog kapni. 

(P. 1.) 


Gyakran olvasom a lapokban, 
hogy „ref. férfi megnősülne”, vagy 
„harminc éves kath. hajadon megértő 
férjet keres”. 

Most már csak ez hiányzik: 

„Negyven éves ateista férfi keresi 
hozzá illő ateista nő ismeretségét. 
Egyházi esküvő lehetséges.” 

* 

Fél ötkor vagy ötkor, midőn vége 
a munkaidőnek, a tisztviselő gyere¬ 
kek úgy rohannak le a lépcsőn, ki a 
kapun, a szabadba, mint a Tisza, 
amikor lejárt a munkaideje. Nem 
néznek se balra, se jobbra, csak el, 
minél gyorsabban el a hivataltól. 

Miért nem tesznek védőkorlátokat 
a nagyobb hivatalok bejárata elé? 

* 


Amikor először akartam írni arról 
a bizonyos dologról, lebeszéltek: 

— Várj! Még nem lehet tudni, 
mi lesz belőle! 

Fél évvel később: 

— Kezdeti nehézségek ... 

Ismét eltelt egy fél év: 

— Lehet, hogy csak átmenetileg 
van így ... 

Fél év múlva: 

— Ne bántsd! Ügy is mindenki 
bántja!... 

Újabb hat hónap múlva: 

— Most már minek? Ne rúgj bele 
a döglött oroszlánba... 

Fél évvel később: 

— Miért nem írtad meg akkor?! 

(M. Gy.) 


Nehéz kérdés 



Vasvári Anna rajza 


) 


- Csak tudnám, honnan örökölte ez a kölyök az erőszakosságot! 



Ragadós példa 

Gerő Sándor rajza 

Szófukar tsz-elnök 


Szegő Gizi rajza 


Exkluzív körökben többször hal¬ 
lottam emlegetni, hogy a kora reg¬ 
geli úszás hasznos, egészséges, átfor¬ 
málja a testet, felüdíti a lelket, ki¬ 
tágítja a pórusokat és pótolja a mos¬ 
dást. 

Egy szép napon feltűnés nélkül ki¬ 
osontam a Sportuszodába, hogy sze¬ 
rencsét próbáljak. A kétméteres, csu- 
paizom kabinostól félszegen kértem 
egy sapkát, egy fapapucsot és egy 
fürdőnadrágot, ha lehet. A sapka 
úgy állt rajtam, mintha a fejemre 
öntötték volna, a fapapucson úgy 
álltam, mintha híres úszócsaládból 
származnék, de a fürdőnadrág csak 
úgy állt rajtam, ha fogtam. 

Kicsoszogtam a medencéhez, bele¬ 
vetettem magam a vízbe és lestem a 
hatást. Különösen az érdekelt, hogy 
hogyan tágulnak a pórusaim és mi¬ 
kor áll ki a görcs a ballábamból. 


— Tagtársak! Amit én elmondanék, azt már mind hallottuk a parlamentben! 
Csak ennyit akartam mondani! 


Munkaidő 

Vasvári Anna rajza 


- Ma is ötig hajtunk? 



Nagymama 


Héber László rajza 




Ahogy ott áztatom magam, egyszerre 
leírhatatlanul jóleső, nagy életérzés 
fogott el. Kéjesen szívtam be a leve¬ 
gőt és csiklandós, igazi vízitüsszen¬ 
tést produkáltam. Közvetlenül ez¬ 
után prózaibb érzés kerített hatal¬ 
mába. Hogy nincs rajtam fürdőnad¬ 
rág. Reflexszerűen a fejemhez kap¬ 
tam. A sapka megvolt. Nadrágom 
utón lebuktam a vízbe, majd úszni 
kezdtem. Száz méter után, legna¬ 
gyobb csodálkozásomra mellkasom, 
vállam, karom kifejezetten szélesed¬ 
ni, erősödni kezdett. 

— Hinnye, az apja mindenit — 
mondtam önkéntelenül, és ebből 
megállapíthattam, hogy a hangom is 
férfiasabb lett. 

A jelenséget megokolni persze nem 
tudtam, de új erőt adott és egyik 
száz métert a másik után tettem 
meg, mindig könnyebben, mert ab¬ 
normális módon fejlődő izmaim egy¬ 
re gyorsuló motorként vittek előre. 
Boldogságom nem ismert határt, a 
mennyekben járva jöttem ki a víz¬ 
ből. 

Eszembe ötlött ugyan, hogy ez a 
fantasztikus változás talán csak kép¬ 
zeletem szüleménye és nem is lát¬ 
szik testemen. De elég volt egy pil¬ 
lantást vetni a száj táti, idősb és fia¬ 
talabb emberekre, — akik úgy bá¬ 
multak, mint egy modern Tarzant — 
hogy megnyugodjak. Igen! Az úszás 
erősít, és engem nem neveznek nyiszr- 
lett pacáknak többé. 

A hölgyek szemérmes csodálatától 
kísérve szerényen mentem az öltö¬ 
zőbe, barátságosan elbeszélgettem 
mindenkivel, mellbe bokszoltam a 
kabinost. 

Holnap jelentkezem űrhajósnak. 

Kéri Tamás 

Kaj$p Tibor rajza * 

Pénztárca, ünnep után 

Balázs-Piri Balázs rajza 


- Holnaptól kezdve új életet kezdek! 


¥ 

¥ 

¥ 

¥ 

¥ 


¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥ ¥¥¥¥¥¥¥¥¥¥¥¥¥ ¥¥¥¥¥¥¥¥¥¥¥¥¥¥¥¥¥¥¥¥¥¥¥¥¥ 


Áramszünet 


Angyali asszonyka 


Hegedűs István rajza 


Toncz Tibor rajza 






Átcseréltem a nyakkendőidet! 

A tudomány mindig felfedez valami érdekeset. Atom¬ 
órákkal pontosan kimutatták, hogy a Föld keringési 
ideje naponta két ezredmásodperccel csökken. Ami 
azt jelenti, hogy a Föld, hacsak jobb belátásra nem tér, 
előtyb-utóbb megáll, megelégszik a Nap körüli forgás¬ 
sal, a saját tengelye körül pedig pihen. Ahogy éppen 
kijön a lépés, a Föld egyik felén örök nap, a másikon 
örök éjszaka lesz. És vajon mi lesz majd a sorsa annak 
a tudósnak, aki dacosan kiáltja oda a hatalmasoknak: 
„És mégsem mozog a Föld!” 



A magyar nyelv olyan mértékben gazdagodik manap¬ 
ság, hogy arrul kódul. Nem tudom, megfigyelték-e az 
„üzemel” szó meredek ívű pályafutását. A kávéház, a 
vendéglő, a gyár nem működik, hanem üzemel. A Bu¬ 
dapesti Hangversenyzenekar is üzemel, amikor Beetho¬ 
ven valamelyik szimfóniáját játssza, a parlament is 
üzemel, amikor ülést tart, az ENSZ is üzemel, amikor 
elkövetkezik a közgyűlés ideje. Amikor különben eze¬ 
ket a sorokat írom, én is üzemelek. Én felkérem a nyel¬ 
vészeket, hogy ne szemléljék tétlenül az ilyen nyelv¬ 
ellenes merényleteket, tegyenek valamit, dolgozzanak, 
tevékenykedjenek, üzemeljenek! 

Egy szelepet akartam venni, cé 
hatosat, de nem volt, csak cé ötös és 
cé ezerharmincegyes. 

— Hogy az a jóságos!... — mond¬ 
tam ingerülten. 

— Ne tessék mérgelődni — szakí¬ 
totta a félbe az eladó. — Inkább tes¬ 
sék sietni... Mindjárt indul az 
autóbusz... 

— Milyen autóbusz és hova megy? 
— csodálkoztam. — Nekem szelep 
kell és nem autóbusz! 

— Tanulmányi kirándulás. Az 
üzem, amely a szelepek gyártásával 
foglalkozik, kiviteti azokat a kedves 
vevőket a gyárba, akik cé hatos sze¬ 
lepet akartak venni... 



— Megmagyarázzák, hogy miéri; 
nincs. 

— Engem nem érdekel! — kiáltot¬ 
tam dühösen. — Engem az érdekel: 
van, vagy nincs?! 

Mielőtt észbekaptam volna, kitusz¬ 
koltak az üzletből és fellöktek az 
autóbuszra. 

— Én nem megyek sehová! — or¬ 
dítottam. — Le akarok szállni! Hogy 
az a jóságos!... 

Késő! Az autóbusz már elindult. 
Vezetőnőnk, egy csinos, szőke asz- 


szonyka, mikrofonnal a kezében, ma¬ 
gyarázni kezdett: 

— Kedves vevők! Bizonyára sokat 
bosszankodtak azon, hogy nincs cé 
hatos szelep ... önök azonban nem 
is sejtik, hogy ilyen kis vacak előál¬ 
lítása ... 

Körülnéztem az autóbuszban. Dü¬ 
hös, fásult, apatikus arcokat láttam. 
Volt, aki kiskabátban ült közöttünk: 
valószínűleg csak leszaladt a boltba 
egy szelepért. 

— Az a gyár, amely most nem 
gyártja a cé hatos szelepet, 1899-ben 
épült. A régi műhelyt a század ele¬ 
jén lebontották ... 

— Könyörgök — siránkoztam —, 
én le akarok szállni! Engem várnak 
otthon. Vár a feleségem és hét apró 
gyermekem... 

— Hogyan? — húzta fel szemöldö¬ 
két a szép vezetőnő —, ön nem akar 
részt venni a tanulmányi kirándulá¬ 
sunkon? ön nem akarja tudni, hogy 
miért nincs cé hatos szelep? 

— Nem — feleltem dacosan. — Én 
nem akarom tudni. 

Megvető, sajnálkozó pillantás volt 
a válasz. 

Közben, hogy az a jóságos!... 
megérkeztünk a gyárba. Kedvetlenül 
kászálódtunk le a kocsiról. Utánunk 
még vagy tíz teli tanulmányi autó¬ 
busz érkezett. Amikor lehettünk már 
vagy háromszázan, megjelent a vál¬ 
lalat egyik vezető tisztviselője és 
fennhangon így szólt: 

— Drága vevőink! Valószínűleg 
önök is észrevették, hogy a cé hatos 
szelep nem kapható ... 


— Hogy az a jóságos!... — mo¬ 
rogtam, de a szép vezetőnő rám 
szólt: 

— Figyeljen, kérem! Magának nem 
fogjuk külön elmagyarázni! 

— De önök csak azt tudják, hogy 
nincs! — folytatta az előadó harsány, 
lelkes hangon. — Azt azonban nem 
tudják, hogy miért nincs. Azt mi 
tudjuk! 

Megpróbáltam ellógni: át akartam 
mászni a falon. Az utolsó pillanatban 
kapott el egy gyári tisztviselő. Meg¬ 
fogta a lábamat és visszahúzott. 


— Magát nem érdekli a magyará¬ 
zat? — kérdezte szemrehányó han¬ 
gon. — Szép kis vevő, mondhatom! 



Szelepet, azt igen, de magyarázatot, 
azt nem! Tessék azonnal vissza¬ 
menni! 

Nem tehettem mást... Visszamen¬ 
tem, hogy az a jóságos!. .. Mire visz- 
szatértem, véget ért a magyarázat. 
Megnyugodva hazamehettünk. De 
gyalog! Visszafelé már nem vittek 
minket autóbuszon. Miért is vittek 
volna? Akkor már tudtuk, hogy mért 
nincs cé hatos szelep. 

Mikes György 

M it? Hogy mit mon¬ 
danak, drága szüleim? Hogy 
én egy fillért sem adok 
haza a keresetemből? Hát 
ez ... Hát ez... Ne hara* 
gudjanak, de nem találok 
szavakat. Mintha én nem 
tudnám, mivel tartozom az 
én drága szüleimnek, akik 
keserves munkával felne¬ 
veltek engem és utamra 
bocsátottak. Igen, ezer¬ 
négy, ennyit Ikerestem, rá 
volt írva a borítékra és én 
fillérig hazahoztam és oda¬ 
tettem a konyhaszekrényre, 
így volt? Na, én nem 
adom haza a pénzt!? Hogy 
rövid ideig maradt a szek¬ 
rényen? Hát az igaz, ezen 
nincs mit tagadni, nem 
melegedett ott sokáig, de 
hát mi tart hosszú ideig? 
Maga az élet is rövidke. 
Anyunak is vannak kiadá¬ 
sai, apunak is. Nekem is 
vannak. Nem tudom pél¬ 
dául, hogy anyu mit csi¬ 
nálna, ha rúzst használna, 
mégpedig nem akármilyen 
rúzst, hanem lehetőleg fran¬ 
ciát, amivel tele vannak il¬ 
latszerboltjaink, hála kor¬ 
mányunk gondoskodásának. 
Nem, nem beszélek félre, a 
magam korabeli lánynak 
nagyon is adnia kell ma¬ 
gára. Konkurrencia van 


köztünk, nem úgy, mint 
anyu korában, amikor is¬ 
meretlen fogalom volt az 
ilyesmi. Milyen nyugodt, 
biztonságos élet lehetett 
abban az időben, amikor 
anyu Kispesten font és egy 
alsószoknyával férjhez tú- 


selik az ilyet a nők. Más, 
kevésbé lelkiismeretes lány 
most szülei szeme elől el¬ 
kapná a tekintetét, nagyot 
hazudna, azt mondaná, „a 
Mari barátnőmtől kaptam 
kölcsön egy estére”, és ha¬ 
sonló lelkiismeretlen bár- 

dott menni apuhoz, ahogy 
tetszettek mesélni, én nem 
vonom kétségbe, úgy volt, 
de próbáljak meg én, haj¬ 
jaj! Csak tetszenének látni 
a lányokat az üzemben. 
Bejönnek olyan ruhákban, 
hogy a magamfajtának 
csak kicsordulna a szíve, ha 
ő nem szerezne egy hason¬ 
lót. Bizony, ez a kis három¬ 
negyedes kosztümke itt raj¬ 
tam, szép, ugye, ezt nem 
adták ingyen. Nem, nem 
került sokba, olcsón varr¬ 
ták, csak hát meg kellett 
adnom a varrónőnek a 
pénzt, ki kellett vennem 
hát a borítékból. 

— És ez a kalap? Jé, még 
tetszettek látni rajtam? Hát 
bizony, mainapság már vi¬ 


gasságokat fecsegne, hogy 
elterelje jó és dolgos szü¬ 
lei figyelmét. Én azonban 
drága szüleim szemébe né¬ 
zek, akik megpróbáltatá¬ 
sok közepette felneveltek 
engem és azt mondom, 
igen, a kalapot én a becsü¬ 
letes keresetemből vásárol¬ 
tam tegnap délután a Kí¬ 
gyó utca sarkán. Egy olyan 
üzletben, amelyre büszkék 
lehetnek az én drága szü¬ 
leim, hogy kislányuk most 
már nem a nyomor gyer¬ 
meke, mint ahogyan nagy 
proletárköltőnk, József At¬ 
tila, hanem igenis, a leg¬ 
jobb helyekre eljáró, a leg¬ 
jobb társaságokba és üzle¬ 
tekbe is bejutó, önálló és 
megbecsült dolgozó, akit 


sehonnan sem nézhetnek 
ki, nem bizony, ha megfi¬ 
zeti azt a kalapot! 

— Hogy édesanyám is 
szeretne egy kicsit kényel¬ 
mesebben... igen és jól 
tudom, hogy apu milyen 
régen feni a fogát egy olaj¬ 
kályhára és egy szárítógép 
is elkelne. Tudom, és most 
ünnepélyesen kijelentem, 
nekem már nyárig tulaj¬ 
donképpen semmi különös 
kiadásom nem lesz, büsz¬ 
kék lehetnek a lányukra, 
én az egész fizetésemet 
érintetlenül hazaadom, mert 
tudom, mivel tartozóm az 
én drága szüleimnek, akik 
keserves... 

— Ja igaz. Csak még 
egyszer segítsetek rajtam. 
Valami alkalmi varrás nél¬ 
küli harisnyát árulnak az 
üzemben, csomagban jött, 
azt nem hagyom elkaparin¬ 
tani az orrom elől. A ma¬ 
mának úgysem kellene, a 
mama kreppet hord, azt 
mindig kapni, a papa meg 
hogy festene a nylonban, 
hihi, bocsánat, de ez, ez 
külföldi. Kettőszáz, anyuka 
drága, kérlek, hagyjátok 
ott reggel, nekem. Kétszáz. 
A szokott helyre tegyétek. 
A konyhaszekrényre... 

Tárd os Péter 












A bermudai értekezlet után 



beszclcse teljes egyetértésre vezetett. Hogy miről tanácskoztak, azt majd elmondja 
Adcnauer. 



Csökmői annak idején mellettem 
ült az iskolapadban. Minap találkoz¬ 
tunk az önkiszolgálóban. Lépegető 
ekszkavátort játszott. Minden lépés¬ 
nél markolt egyet: kenyeret, mus¬ 
tárt, előrecsomagolt szalámit. 

— Szervusz — virított az arca, 
hogy meglátott. — Viszek haza egy 
kis abrakot. Egyébként most a Derűs 
vendéglőben vagyok pincér. Legyen 
szerencsém. 

Másnap arra jártam, befordultam 
hozzá. Boldogan söpörgette ölembe 
az/ asztalterítő összes morzsáit, míg 
átfutottam az étlapot. 

— Hát drága öregem, kérek egy 
bablevest, utána pedig túróscsuszát. 

— Nagyszerű! — lelkendezett és ' 
már inait is, alig tudtam elkapni ka- 



bátjaujját. — Ne rohanj, Zsigám ... 
— folytattam —, a túróscsuszát tö¬ 
pörtyű vei szeretem, érted? 

Könnyedén elpirult s ugyanakkor 
olyan szertartásosan hajolt meg, 
mint egy osztályonfelüli kérdőjel. 

— Ahogy a kedves vendég paran¬ 
csolja! — susogta és eltűnt. Egy pil¬ 
lanat múlva feltűnt, hozta a kosztot, 
szervírozott, buzgólkodott. 

— Isteni ez a bableves ... — ára¬ 
doztam. 

— Boldog vagyok, hogy a kedves 
vendégnek ízlik — hajlongott és új¬ 
ból kecsesen elpirult. 

— Hogy kinek ízlik? — bámész¬ 
kodtam rá. 

Fejével felém bökött: 

— A kedves vendégnek. 

Agyamba akkora világosság dur¬ 
rant, mint a vakulámpáé: ez az em¬ 


ber szolgálatban nem mer visszate¬ 
gezni! Megebédeltem, fizettem, elin¬ 
dultam. Barátom kikísért. Ahogy a 
küszöbön túl voltam, megszólalt: 

— Szervusz, kérlek szeretettel, na¬ 
gyon örvendtem, legyen szerencsém 
máskor is és ugyebár azért az utcán 
tovább is tegeződünk. 

Ma délelőtt ülök az íróasztalom¬ 
nál, kipipálom a lejárt határidős té¬ 
teleket. Előttem megáll valaki és rá¬ 
kezdi: 

— Ez a reklamációs osztály? No 
kérem, szép kis áruház ez a maguké! 
Eladnak nekem egy kávéfőzőt és 


most, hogy tömítőgumit kérek hozzá 
azt mondják nincs! Panaszt teszek, 
vegyék tudomásul, hogy igenis pa¬ 
naszt teszek! Nézzen már rám az is¬ 
tenfáját, ha önhöz beszélek ... 

Felnéztem. Bíborvörös dühében 
nem ismerhetett meg, mert toporzé- 
kolva ismételte: 

— Panaszt teszek . .. panaszt te¬ 
szek ... 

Nagyon szelíden kérdeztem: 

— Pertuban, vagy magázódva? 

Bondy Endre 


Kalap-osztály 



- Nálunk olyan nagy a forgalom, hogy csak így tudjuk a höl¬ 
gyekre a kalapokat felpróbálni! 


A pesszimizmus teteje 

Kaján Tibor rajza 


■ ■ 






















































Dolgozik a bizottság 

Toncz Tibor rajza 


- Mit ácsorognak itt,jóemberek? Ezt a megállót, mint fölöslegest, megszüntettük!.. 


Ha ez így megy tovább!... 


Várnai György rajza 


Utazóközönség az autóbuszért! 


Duhaj szilveszter után 

Erdei Sándor rajza 

- Magának jó! Másodikán kapott fizetést! 


Akiknek 

szívesen tapsolunk 



Psota Irén 


lulóversfíífli~fy 

mHvitldUhli Rözött 



Gordon Pirié, az angolok kiváló 
hosszútávfutója profinak csapott fel, s 
egy madridi bika viadalon mutatkozott 
be. 10.000 métert futott az arénában egy 
kéttagú spanyol váltó ellen a szünetben, 
s ezért a félóráért * ezer fontot kapott, 
ami elég tisztességes órabérnek felel meg. 
Pirié nem sokáig fut egyedül, rövidesen 
egy másik angol sztár. Ken Wood is csat¬ 
lakozik hozzá. Amikor különben Wood- 
tól megkérdezték, hogy miért hagyta 
cserben a brit atlétikát, miért lett profi, 
Wood így felelt: 

— Hosszú évek alatt rengeteg serleget 
nyertem, de nem tudok mit tölteni belé¬ 
jük. 

Wood is megkóstolja a bikaviadalok 
arénáját, sőt állítólag arról is szó van, 
hogy a bajnokfutók bikák ellen futnak, 
piros nadrágban 



-E heti hirdetésünk—^ 


Magára wlgog a szerencse 

lottózzék/i 

Mottó: Nincsenek régi viccek, 
csak öreg emberek vannak. 
Egy újszülöttnek minden vicc 
új. 


Egy peres ügyből kifolyólag a bí¬ 
róság a perköltségek viselésére kö¬ 
telezte az öreg Vince bácsit, a gyep¬ 
sori félesípejű fuvarost. Hiába kapta 
azonban egyre-másra az ügyvédi fel¬ 
szólításokat, a füle botját sem moz¬ 
gatta. 

Az ügyvéd végre megsokallta a 
dolgot s személyesen szállt ki az 
öreghez. 

— Figyelmeztetem, ha most sem 
fizet, egyszerűen elveszem a szama¬ 
rát. 

A konok adós beleegyezően bó¬ 
lintott: 

— Azt lássa, megteheti, legalább 
fiskális lesz a vejem. 


Az osztályfőnöki órán a baboná¬ 
ról magyaráz a tanár. 

— „Kéményseprővel találkozni 
szerencse”, mondják az emberek, de 
ez csak ostoba babona. 

— Bocsánat, tanár úr — áll föl a 
Kovács fiú —, én tegnap kémény¬ 
seprővel találkoztam és csakugyan 
bekövetkezett a szerencse. 

— Mi volt az a szerencse? 

— Utóbb még két kéményseprővel 
találkoztam. 

Két szomszéd beszélget. 

— Hallom, Kónya szomszéd, pa¬ 
naszkodik rám, hogy a nyulam le¬ 
rágta a kertjében a káposztáját. 

— Sebaj, Zsebők szomszéd, a ku¬ 
tyám azóta már megette a maga 
nyulát. 

— No akkor nincs hiba, mert a 
szekerem épp az imént gázolta el a 
kutyáját. 


A Nyomtatványellátó Vállalat Hegedűs 
Gyula utca 16 . szám alatti részlegének 
lejáratánál tábla figyelmezteti a kuncsaf¬ 
tokat: 

„KÉSZPÉNZ ELADÁS ITT NINCSr 
Nagy kár. Az ember néha olyan szí¬ 
vesen venne egy kis készpénzt .... 


A péknél két kiflit kérek, zacskóban. 
— A kisasszony értetlenül néz rám: 

— Két kiflihez , kérem nem jár zacs¬ 
kó. 

De én kötöm az ebet a karóhoz: 

— Szívesen megtérítem a zacskó árát, 
bármilyen összegről legyen is szó! 

— Azt nem lehet, kérem. 

Belátom, tovább nincs értelme vitat¬ 
kozni. Biztos rendelet van rá a Központ¬ 
ból. ö csak jobban tudja. 

Szép csendesen elsomfordálok hát a 
két kiflivel a fülem mögött ... 


— Van egy remek témám! — mondta 
Rézmáz Kázmér. 

- írd meg az újságba — tanácsoltam. 
— Hogyne, hogy ellopják .../ 

(dalmáth) 



Várnai György rajzai 





Kinek a^^onalehet/bogyilyenprotekció^ketrcceHcapottP^IIBIili^HH 

















































































Le a bürokráciával! Le a bürokráciával! Le a bürokráciával! Le a bürokráciával 


ráciával! 


/ 


Le a bürokráciával! Le. a bürokráciával! Le a bürokráciával! Le a bür 



tjj Muciig 



Semmit sem terem 

a türelem... 

Az Egyesült Hajítófa- és 
Nyárshegyező Müvek gyárt¬ 
mányfejlesztési tervének meg¬ 
felelően százhúszezer lándzsát 
adott át a kereskedelemnek. 
Minden a szokott módon 



történt: szállítottak, számláz¬ 
tak, visszaigazoltak; a leg¬ 
szebb lándzsákat kitették a 
kirakatokba (a göcsörtös, meg- 
vetemedett durván pácolt pél¬ 
dányok a kötegek aljára ke¬ 
rültek), és várták a vásárló¬ 
kat. 

A közönség azonban nem 
ismerte föl tüstént az új áru¬ 
cikk jelentőségét és rá se he- 
derített a lándzsákra. Pedig a 
sajtóban megjelent egy rövid¬ 
hír, miszerint a lándzsáéi látás 
hosszú időre biztosítottnak te¬ 
kinthető és jelentős tartalékok 
állnak rendelkezésre. 

Egy darabig senkinek sem 
fájt a vevők közönye, de év¬ 
vége, tervteljcsítési kimutatá¬ 
sok és prémiumok évadja kö¬ 
zeledvén, egyszeriben „súly¬ 
ponti” kérdés lett a lándzsaér¬ 
tékesítés lassúsága. 

• Nosza, összeültek hát a 
szakemberek és háromnapos 


tanácskozás után határozatot 
hoztak, amelyben lefektették a 
lándzsaforgalmazási kampány 
irányelveit. Mindenekelőtt le¬ 
adtak még egy közleményt, 
melyből kitűnt, hogy jóelőre 
feltöltötték a lándzsaboltok 
raktárait, így az ünnepek dőlt¬ 
re várható csúcsforgalomban 
sem lesz fennakadás. A kam¬ 
pány következő lépéseként 
megindult a reklámozás. Elő¬ 
ször a villamosokon jelentek 
meg ötletes rajzit kis plakátok 
„Már most szerezze be lán¬ 



dzsaszükségletét!” — szöveg¬ 
gel, majd megrendezték az El¬ 
ső Országos Lándzsanapokat. 

Ennek ellenére, a tízmillió 
főre eső fogyasztás hazánkban 
továbbra is a nullával maradt 
egyenlő, mivel csak a pénz fo¬ 
gyott — a lándzsa ncin. 

„Nem kell a városba utazni, 
lándzsa minden mennyiségben 
kuphutó a Földmű vessző vetke- 
zetekben” — hirdette már a 
rádió is. Hiába. A házak ol¬ 
dalát a festett világvárosi mé¬ 
retű transzparensek is tűzfal¬ 
ra hányt borsónak bizonyul¬ 
tak. Ekkor széleskörű reklám¬ 


pályázatot^ írtak ki, melynek 
első díját a következő pálya¬ 
mű nyerte cl; 

„Megbírálták? 

*Vegyen lándzsát!” 

Hasztalan. 

Szakmai berkekben már-már 
a felelősség kérdését kezdték 
feszegetni, amikor egy névte¬ 
len újító véletlenül rájött, hogy 
lándzsával kitűnően lehet he¬ 
lyettesíteni magasugróléceket. 

A hír futótűzként terjedt el 
az országban. Már másna]) 
hosszú sorok tolongtak az üz¬ 
letek és a hevenyészett utcai 
árusítóhelyek előtt, harmad¬ 
nap már csak protekcióval le¬ 
hetett lándzsához jutni, a ne¬ 
gyediken már IKKA-átutalás- 
ra sem. Egy szálig elfogyott 
mind a százhúszezer. 

Az újabb rendeléseknek 


i 



azonban az Egyesült Hajító¬ 
fa- és Nyárshegyező Művek 
nem tudott eleget tenni, mivel 
időközben a piackutatás ered¬ 
ményekéül kopják és dárdák 
előállítására tért át. 

Kaposy Miklós 


1310 forintért vettem a rádió¬ 
mat, amelyet — gondolom — a 
MEO lelkiismeretesen megvizs¬ 
gált, mert kifogástalanul műkö¬ 
dött- két hónapig. Akkor azon¬ 
ban egyszerre elhallgatott, szó¬ 
fukar, sőt zenefukar lett. Elvit¬ 
tük Nyíregyházára a Zrínyi Hona 
utcai szervizbe, cs kértük, vizs¬ 
gálják ki, mi bántja. Történt pe¬ 
dig ez augusztus 14-én. Egy 
ideig vártunk türelmesen, gon¬ 
doltuk, a türelem rózsát terem. 
Három hét múlva sürgető-levelet 
küldtünk, amelyre választ sem 
kaprunk. Tovább vártunk, olyan 
sokáig, hogy türelmünkön már 
egy egész rózsaberek kivirágoz¬ 
hatott volna. Csak három hónap 
múlva kerestem fel személyesen 
a.szervizt, amikor is megígérték, 
hogy „rövid szünet után” ismét 
megszólal a rádióm. Minden ma¬ 
radt a régiben. December 4-én 
a feleségem utazott cl Nyíregy¬ 
házára érdeklődni, öf újabb tü¬ 
relemre intették, anélkül, hogy 
eddigi türelmünkért akár egyet¬ 
len szál rózsát is kapott volna. 

Most ez úton kérem az illeté¬ 
keseket, intézkedjenek, hogy a 
végtelen türelemért nekem járó 
minimum három vagon rózsát 
mielőbb küldjék cl címemre. De 
mégjobban örülnék, ha a szer¬ 
viz teljesítené garanciális köte¬ 
lességét. 

Nyilas Gusztáv 
Milota 



A TÉMA. 

A FÖLDÖN HEVER 

Életkép 



Szín: A Thököly út és a Nefelejts 
utca sarka. A Fehér ökör vendéglő 
oldalúhoz támasztott újságosállvány 
előtt őszülő halántékú lapterjesztő 
kínálja eladásra a különböző sajtó¬ 
termékeket. • 

ÜJSÁGOS: Esti Hírlap! Megjelent az 
Esti Hír ... (meglát engem.) Tetszik látni, 
még mindig nem csinálták meg! (ujjúval 
a járdára mutat , melynek széléből jókora 
darab le vari törve.) 

ÉN: Hát 'Igen... (tovább akarok 
menni.) 

ÜJSÁGOS: Meg kéne írni . .. Mindenki 
orrabukik benne... 

ÉN (kevés meggyőződéssel): Majd meg¬ 
csinálják ... 

ÚJSÁGOS: Csak akkor, ha meg tet¬ 
szik írni! 

ÉN (leleményesen): Be kell jelenteni a 
Tanácsnál. Ott majd intézkednek és meg¬ 
csinálják ... 

ÚJSÁGOS (legyint): A múltkor már 
erre járt az egyik tanácstag... 


ÉN: És? 

ÜJSÁGOS: ö is majdnem elesett... 
Mégse csinálják meg. .•. Azért kéne meg¬ 
írni ... 

ÉN (mentegetődzve): Én csak humoros 
esetekkel szoktam foglalkozni ... 

ÚJSÁGOS (lelkesen): Ez humoros, tes¬ 
sék elhinni! Tegnap elvágódott itt egy 
kofa, a batyuja szétesett, az almák szét¬ 
gurultak ... Mindenki a hasát fogta a 
nevetéstől... Ezt kéne megírni! 

ÉN: Tudja mit, írja meg maga. Nyu¬ 
godtan írja meg. Lesz eredménye. 

ÚJSÁGOS: Nem vagyok én íróem¬ 
ber ... Pedig ez jó téma. A földön hever, 
csak meg kéne írni ... 

ÉN ( bizonytalanul ): Még gondolkozom 
rajta ... (elköszönök tőle , majd önérze¬ 
tesen térdrq roskadok, mert a lábam ki- 
bicsaklik a csorba járdakőben.) 

ÚJSÁGOS (diadalmas arccal talpraál¬ 
lít): Ugye, hogy mégis meg kéne írni? 

ÉN (bicegve): Van benne valami... 

Szilágyi György 


A Meo I. figyelmébe! 

December elsején a Váci 
utcai Gyermekcipő Mintaboltban 
vettem egy pár 22-es „Kiskun” 
márkájú, 63 forintos gyermek¬ 
cipőt. Mikor odahaza fel akar¬ 
tam próbálni a gyermek lábára 
a cipőt, meglepetten tapasztal¬ 
tam, hogy kézzel-lábbal tiltako¬ 
zik azcllcn, hogy a lábát bele- 
kényszerítsem. A gyerek tiltako¬ 
zását hamar megértettem: egy 
jókora, hegyes szeg állt ki a ci¬ 
pőtalpból - persze befelé. Még 
szerencse, hogy az én gyerekem 
ilyen „finnyás” természetű és 
idejében jelezte a szeg-veszélyt. 
A cipő bélésén „Meo I.” jelzés 
van. Vajon milyen lehet a Meo 
II., ha a Meo I.-ben ilyen 
szegeket talál a gyanútlan cipő- 
vásárló? 

Högerl Károlyné 


Az érdekeltek 

hozzászólnak 


„Tékozló automaták’’ rímmel 
megjelent bírálatukra közöljük, 
hogy az automaták kísérleti 
célból kerültek felállításra. A 
mintApéktányok nem váltak be, 
ezért rövidesen visszajuttatjuk 
a külföldi készítő vállalatnak. 

Belker. Min. 

dr. Gyürki Rudolf 
sajtóoszt. vez. 






















Cári Jensen (Dánia) 





Munkában a hivatalos arcképfestő 


Jens R. Nilsson (Norvégia) 



- Milyen szerencse, hogy a fizetési meghagyás megmaradt! 


Viljo 

Kojo 

(Finnország) 


- Miért kelt át 
Hannibál az Alpo¬ 
kon? 

- Mert akkoriban 
még nem volt alagút. 



Nils Ameck (Svédország) 



A hölgy és a lovagja 


Eigil 

Schwab 

(Svédország) 


- Nincs erkölcste¬ 
lenebb látvány, mint 
egy meztelen nő! Mi¬ 
nél tovább figyeli az 
ember, annál több 
erkölcstelenséget fe¬ 
dez fel rajta! 









































A kapu fejlődése 


Szűr-Szabó József rajza 




A kókuszdió... 



Vettem kókuszdiót. Már 
a sógorom is vett, és egész 
vasárnap esett intgetett a 
nyelvével, pedig neki nincs 
is gyereke. 

— Légy jó apa... — su¬ 
gallta a belső hang — ... s 
legalább te is megtudod, 
hogy milyen ízű! Lakomát 
csapunk. Ha már... 

Eszembe jutott, hogy csak 
literes kannánk van ott¬ 
hon, hová Öntöm a kókusz- 
tejet, de gondoltam, majd 
csak lesz valahogy ... Mint 
két tojást, óvtam, cipeltem 
a kókuszdiókat. Holnap már 
én is eset tintek, csak ne¬ 
hogy elejtsem őket. .. Még 
széttörnek!... 

Üdvrivalgás fogadott ott¬ 
hon. A gyerek rögtön lab¬ 
dázott az egyikkel: leej¬ 
tette, kapott egy pofont, de 
nem tört össze. Se a gye¬ 
rek, se a kókuszdió... Az 
asztal közepére tettem a le¬ 
szállított árut. Majd kibon¬ 
tom finoman, óvatosan ebéd 
után. 

Vacsorázni már nem tud¬ 


tunk, mert beletörtem va¬ 
lamennyi késünket, három 
villát, a merőkanalat és a 
fogkefémet. Ez utóbbi ket¬ 
tőnek a nyelét élesre re¬ 
szeltem. Kár volt. Tompán 
is beletörött volna. Fiam 
ekkor két kampósszöget in¬ 
dítványozott. Belementek, 
benne maradtak. 


Földhöz vertem az egyik 
kókuszt — eltört a konyha¬ 
kő; belerúgtam .a másik 
kókuszba —, mehetek a 
cipészhez és az ortopéd¬ 
orvoshoz; baltával vertem 
mind a kettőt, — honnan 
fogok ón egy baltát köl¬ 
csönkérni a reggeli fahaso- 
gatáshoz? 


Éjfélkor hazaküldtem a 
szomszédokat, felébresztet¬ 
tem a feleségemet és fel¬ 
ajánlottam neki: használ¬ 
juk fel a kókuszdiókat elő¬ 
szobadísznek, vagy adjuk a 
gyereknek, legalább megta¬ 
nul itthon tekézni. Mivel a 
feleségem gúnyosan felne¬ 
vetett, panaszos levelet ír¬ 
tam a népi ellenőrzésnek, 
hogy máért nem mellékel¬ 
nek az áruhoz használati 
utasítást és egy gőzkalapá¬ 
csot, vagy miért nem gyár¬ 
tanak szövetkezeteink kó¬ 
kusznyitókat. És feltettem 
a kérdést, mikor utaznak 
magyar szakemberek afri¬ 
kai tanulmányútra? 

A levelet nem küldtem 
el, mert a fiam a két kó¬ 
kuszdiót reggel elvitte az 
iskolába, s amint beszá¬ 
molt róla, ott jóízűen el¬ 
fogyasztották. Most azon 
tűnődöm, hogy milyen cso¬ 
dálatos is a politechnikai 
oktatás, de lehet, hogy en¬ 
gem hamarosan behívat¬ 
nak az osztályfőnökhöz ... 

Petress István 

A fejlődés teteje 


Vasvári Anna rajza 


[ rn ru 

















































Szilveszter után 





- Azt mondják, a TV műsora jobb 
volt. . . 



ytljia MMMWÉr 



▼ alaki elmesélte nekem Kóbor Ven* 
ccl élettörténetét. 

Vencelt egyetlen mondattal lehet jel¬ 
lemezni: olyan ember, aki a szívét a te¬ 
nyerén hordja. 

Egy füstös eszpresszóban beszélgetvén 
vele, az ötödik mondatnál Vencel kivette 
nagy piros szívét, és az asztalra tette. A 
rideg helyiségben izzón foszforeszkált ez 
a nagy meleg szív, mint spongya szívta 
he a mások búját-bajál, és a legváratla¬ 
nabb módozatokat is megtalálta, hogy 
segítsen rajtuk. 

Hát ilyen ember volt Vencel. A szívét 
a tenyerén hordta. 

És mégis furcsa élete volt. 

Első munkahelyén nem volt szeren¬ 
cséje. Osztályvezetője fehérvérűségben 
megbetegedett, és Vencel nagy utánjárás¬ 
sal megszerzett valami külföldi gyógy¬ 
szert, amely megmentette az életét. Kol¬ 
légái elismerték, hogy bravúros cseleke¬ 
det volt, de kétség sem fér ahhoz, hogy 
be akart vágódni vele, amit az is bizo¬ 
nyít: ha nem mentette volnn meg az 
osztályvezető életét, akkor nem tudott 
volna bevágódni. Vencelnek nem volt 
maradása. 

Azután újra munkába állt. Ha vala¬ 
melyik kollégája sóhajtozott, Vencel 
legott megkérdezte: Mi baj van? Csak 
nem bántja valami? Mit segíthetnék? 

És a kollégák összesúgtak: Mit akar 



ez? Mit bizalmaskodik? És áthelyezték 
máshová, mert féltek tőle. 

Oj helyén két ellenséges tábort talált, 
két klikket, amely áskálódott egymás 
ellen. Vencel diplomatikusan közbelépett, 
és összebékítette őket. Ki is békültek, és 
Vencelről megállapították, hogy gyáva, 
nem vall színt, hintapolitikus és külön¬ 
ben is kotnyeles alak, aki mindenbe 
beleüti az orrát. 


Nem volt nagy szerencséje Vencelnek 
a házasságával sem. Egyik nap megpil¬ 
lantott egy ifjú hölgyet, amint a Duna- 
parton fel s le sétál, közvetlenül a víz 
mellett. Vencel rögtön megértette miről 
van szó. — - Nem teheti! — ugrott oda 
hozzá, és átölelte. — Nem teheti! — kiál¬ 
totta mégegvszer. — Az élet drága kincs! 
A hölgy némi vonakodás után lemondott 
eredeti céljáról. Vencel pedig, hogy éfet- 
kedvet öntsön beléje, feleségül vette. 
Néhány héttel a frigy után ismét meg¬ 
pillantotta az ifjú hölgyet — most már 
I a feleségét —, amint fel, s le sétál a 
Duna-parton. — Nem teheted! — ölelte 
át. — Az élet drága kincs! — Eredj a 
pokolba... — mondta az asszony, és el¬ 
lökte. — Mit kémlelsz utánam?... És 
neje ezután is rendszeresen fel, s le sé¬ 
tált a Duna-parton ... 

Végül Vencel megunta a sorozatos bal¬ 
sikereket, és jelentkezett Dél-Amerikába 
egy lepra tel epre ápolónak. A leprások 
azonban hamar kiismerték, és azt mond¬ 
ták egymás közt: — No nézd csak! Ide¬ 
jön ez az alak, féktelen kalandvágytól 
vezérelve, és azt hiszi, hogy mi majd ki¬ 
elégítjük romantikus képzelgéseit. . . Ez: 
a mi lyukacsos bőrünkre akar magának 
hírnevet szerezni! Megjátssza magát, 
mint a bogotai szűz Mária... 

És elkerülték Vencelt, mint a leprást. 

Jelen pillanatban Vencel valami dél¬ 
tengeri szigeten él egy barlangban, földig 
érő haja meg szakálla van, és gyökerek¬ 
kel, valamint silány adományokkal táp¬ 
lálkozik. Gyakran keresik fel a környék 
lakói, de Vencel szíves tanácsaiért nem 
fogad el mást, mint száraz kenyeret és 
rothadt fügét. Hírlik, hogy a vidék szent 
embereinek érdekképviselete a következő 
kongresszuson kizárja tagjai sorából, ha 
nem változtat kihívó magatartásán, 
amellyel erősen rontja a kialakult re- 
metetarifákat. 

Nóvobáczky Sándor 


A KÖZÉRT előtt 

Szegő Gizi rajza 



Skóciában 


Gerő Sándor rajza 



öregem, nem tehetek róla, fázik a lábam 1 
















































Újévi üzenetváltás 


Pusztai Pál rajza 


aZ ffgffí 

alkalmas J Sr 

egyézrb 

A személyzeti osztályon ketten vol¬ 
tak. A vezető és a munkavállaló. 

— Ügy gondolja, hogy alkalmas 
lenne a betöltendő állásra? — hang¬ 
zott az osztályvezető első kérdése. 

— Bízom benne — válaszolta bát¬ 
ran a jelentkező. 

— Ne vegye túlzott óvatosságnak, 
de még néhány kérdést kell felten¬ 
nem. 

— Tessék. 

— Első kellék a megnyerő modor. 
Tudna munkakörében mindig ked¬ 
ves, barátságos lenni? 

— Ügy érzem, igen. Előző munka¬ 
helyemen a „Vállalat legudvaria¬ 
sabb dolgozója” címet nyertem el, 
és a várdorzászlót még mindig ke¬ 
gyelettel őrzöm. 

— Nagyon derék. És hogy állunk 
a rábeszélő képességgel? 

A jelentkező arca csupa büszkeség 
volt: 

— Minden szerénytelenség nélkül 
állíthatom, hogy ezen a területen 
egyedül álló teljesítményt tudok vé¬ 
gezni. Amikor az óraüzletben dol¬ 
goztam, tizenhét tornyot beszéltem 
rá, hogy vegyen órát. Persze, lánccal. 

— Szép teljesítmény. És mit csi¬ 
nál akkor, ha az ügyfél nehezen ke¬ 
zelhető? 

— Olyan nincs. Garantálom, hogy 
két perc alatt leveszem a lábáról. ' 
Dolgoztam én már, kérem, a MÁV 
pénztárában is. Egy utas Miskolcra 
akart utazni, de én ecseteltem előtte 
Kiskunhalas szépségeit, és elment 
Kiskunhalasra. 

— Remek. De megtörténhetik, 
hogy a fél gorombáskodni kezd. 

A munkavállaló felnevetett: 

— Velem nem lehet! Tessék meg¬ 
nézni ezeket az izmokat. Válogatott 
nehézsúlyú birkózóbajnok voltam. 
Ha az illető goromba, kihúzom ma¬ 
gam előtte,, erre megijed, és én ilyen¬ 
kor maga a megtestesült udvarias¬ 
ság vagyok. Ez sohasem téveszti el 
hatását. 

— Persze, módjában van az ide¬ 
vonatkozó belkereskedelmi minisz¬ 
teri rendeletre is hivatkozni. 

— Felesleges! Ezzel csak felinge¬ 
relném a kedves ügyfelet. Az erő, a 
határozottság és a szavak megnyerő 
bája mindig megteszi hatását. 

— Rendben van. Felvesszük. Már 
ma elfoglalhatja helyét az eszpresszó 
ruhatárában. 

Palásti László 


Önkritika 

A képzeletem akár egy szövőnő: 
Egyszerre hat gépen is dolgozik. 

Sző selymet, bársonyt, hamvast 

mint a szőlő ... 

Ott csomót bogoz, szálat oldoz itt. 

A gépek között ide-oda kapkod 
Itt csomózni, ott oldani felejt: 

S míg boldog attól, mind mily 

szépen kattog. 

Hat gépen terem egyszerre — selejt. 

Fedor Ágnes 



Ennek nagyon örültünk 



Ennek még jobban örülnénk ... 

Éttermi csalogató Gerö Sándor raJza 

Juciba Áoj 


Pusztai Pál rajza 

a, 


ivódra? 


Programm megbeszélés 


- Gyerekek, semmi akadálya annak, hogy 
elmenjek az ultipartira 1 


Kedves Előadó Űr! 

Régi ismeretségünkre emlékez¬ 
ve sem merem önt Lajcsinak 
vagy pláne Lajkónak szólítani, 
mint valamikor, mert hallom, jól 
felvitte az isten a dolgát: kiemel¬ 
ték előadónak. Élek hát az önt 
megillető titulussal, hogy úgy ne 
járjak, mint Feri bácsi, az ön ta¬ 
nítómestere, akivel mindeddig 
együtt dolgozott. Miután ön fel¬ 
került a műhelyből, és elfoglalta 
előadói íróasztalát, így szólt az 
öreghez: „Hallja, Feri bácsi, ne 
szólítson maga engem többé La¬ 
josnak, mert az árt a tekinté¬ 
lyemnek, inkább mondja csak 
egyszerűen, hogy Előadó Űr ...” 

Én a magam részéről nagyon 
elítéleip Feri bácsit, aki önt 
ezért nagyravágyónak, törtetőnek 
és pökhendinek tartja, bár az első 
pillanatban arra gondolt, hogy ön 
csupán meg akarja őt viccelni. 
Hamar felismerte azonban, hogy 
viccről szó sincs, ön, tisztelt Elő¬ 
adó Uram, rangban már annyira 
előre szaladt, hogy János bácsi, 
a hivatalsegéd, igazgató uramnak 
szólítja, aminek viszonzásképpen 
ön János bácsit „tata” címmel 
tiszteli vissza. „Hozzon egy üveg 
sört, tata” — mondja neki, amire 
az öreg, reumás lábaival átballag 
a szomszédos Közértbe. Persze, 
*■ lassan jár, ön szomjas már a 
* sörre, és érthető, ha ilyenkor így 
g sürgeti: „Élénkebben, tata! Szedje 
| a lábát egy kicsit fürgébben, 
tata...” és így tovább, amivel az 
öreget valóban gyorsabb mozgás- 
ra serkenti. 

Milyen különösek az emberek! 
A küldönc bácsi indokoltnak érzi 
a sürgetést, mert mi tagadás, las¬ 
san közlekedik, de sértőnek tartja 
a „tata” megszólítást, pedig valódi 
tatája is lehetne a hatvan eszten- 

wmmmmmmu 


dejével önnek, aki még a hatvan 
felével sem dicsekedhet — leg¬ 
alábbis egyelőre. A jelek szerint 
ön is sértve érzi magát, mert Feri 
bácsi „Lajos, kérem”-mel kezdi a 
mondókáját, pedig nyolc évig így 
szólította, de azért most már, 
hogy kiemelték önt, Feri bácsi is 
nyugodtan szólíthatná „Előadó 
Űrnak”, mint ön azt meg . is kí¬ 
vánja tőle. 

Feri bácsi csak azért makacs- 
kodik, mert nem érti, hogy Juci- 
ka, aki csak a tavasszal lett tizen¬ 
hét éves, s ön mellett dolgozik, 
miért jogosult Lajosként tisztelni 
önt, holott az ő részéről különö¬ 
sen megilletné az „Előadó Úr” ti¬ 
tulus, mivelhogy ön a közvetlen 


felettese neki. De Jucika mondhat 
Lajost, sőt még Lalit is... Pedig 
Jucikéval csak három hónap óta 
ismerik egymást. 

Ügy látszik, ez fáj Feri bácsi¬ 
nak, tisztelt Előadó Úr! Félté¬ 
keny. Ezért mondja önről, hogy 
„felvágós”, „heneegős” és „rang- 
kórságban szenved”. 

Én régebbről ismerem önt, és 
tanúsítom, hogy nincs igaza Feri 
bácsinak! Én sem hívom önt töb¬ 
bé sem Lajosnak, sem Lulunak, 
sem Lalinak, vagy akár Lalának, 
mint valamikor ... Egyszerűen és 
röviden: Előadó Űrnak szólítom. 
Elvégre meg kell védeni a hiva¬ 
tal és az előadók tekintélyét... 














































































Még így sem veszi észre! 


Szűr-Szabó József rajzba 




A beteg nyugodt, magabiztos hangon folytatta: 

— Doktor úr, én nem adhatom fel a gyógyszerhez 
való jogomat. Én tegnap olvastam a Reggeli Hírlapban, 
hogy az Óbudai Gyógy- és Tápszergyár egy új, magas 
hatásfokú gyógyszert hozott ki a bokaízületi fájdalmak 
ellen. A gyógyszer nevét is megírták: Neocortosinocillin, 
amellyel intravénásán pasztilla alakjában lehet öblö¬ 
getni, s amely tökéletesen megszünteti a panaszokat. 
Mivel én reggeltől estig panaszkodom, nekem létszük¬ 
séglet ez a gyógyszer. 

Az orvos zavartan dadogott, és megpróbálta bizony¬ 
gatni, hogy az új gyógyszerről mitsem tud, lehet, hogy 
tévedés van a dologban, talán még csak kísérleti stá¬ 
diumban van, még nincs forgalomban. A beteg bosszú¬ 
san rázta a fejét. 

— Sajnos, már más oldalról is hallottam, hogy önök, 
SZTK-orvosok, annyira túl vannak terhelve, hogy nem 
tudnak lépést tartani a legújabb felfedezésekkel. Itt 
van például ez az új gyógyszer, amelyről az előbb be¬ 
széltem, a Neoszupratetrascorbicin, amely tökéletesen 
gyógyítja a bokaízületi panaszokat, a beteg és a kör¬ 
nyezet életét panaszmentessé teszi, ön erről mitsem 
tud, én a beteg, a szenvedő laikus értesítem önt arról, 
hogy hosszas kísérletezések után, a magyar gyógyszer- 
vegyészek önfeláldozó munkájának jóvoltából megszü¬ 
letett az előbb említett új Neoriboflaviticillin, amely 
tökéletesen megszünteti a bokaízületi panaszokat, elég 
hozzá egy egyszerű bedörzsölés, amely sugárkezeléssel 
és ivókúrával kombinálva teljes gyógyulást eredményez. 
Arra kérem tehát, hogy írja fel az előbb említett nagy¬ 
hatású orvosságot. 

Az orvos széttárta karjait, és úgy magyarázta, hogy 
nincs joga ezt az ismeretlen gyógyszert felírni, az új¬ 
ságban valószínűleg elsietve, túl korán jelent meg a 
hír, az orvosságot még nem alkalmazzák széles körök¬ 
ben. A beteg kezdett indulatba jönni. 

— Ide figyeljen, doktor úr, az újságokat csak dicsérni 
lehet, ha gyors a hírszolgálatuk, és nem késnek le fon¬ 
tos eseményekről, ön szerint túlságosan korán közölték 
a szenvedő emberiséggel, hogy a Neoraszténiocillin , 
amely tökéletesen megszünteti a reumatikus eredetű 
bokaízületi fájdalmakat, elkészült, és a betegek rendel¬ 
kezésére áll? Könyörgök^ írja fel a gyógyszert, én pon¬ 
tosan tudom a nevét, Geometricillin, félköbcentiméteres 
adagokban, belsőleg, orron át. Könyörüljön rajtam, hi¬ 
szen már mozogni sem tudok! 

Ekkor az orvos, aki mellékesen országos bajnokságot 
nyert 100 méteres síkfutásban, felugrott, és elrohant. 
De a beteg utánaszaladt, utolérte, megragadta a karját, 
és így folytatta: 

— Előlem nem futhat el, mert én ebben a súlyos 
állapotomban nem nélkülözhetem az orvosi segítséget. 
Miért lázadozik, miért futamodik meg a kötelessége 
elől? Miért nem akarja felírni nekem a Meoralgosci - 
mint , hogy már ma este behinthessem a fájó bokámat? 

Feleki László 


Üvegépítkezés 


Kaján Tibor rajza 



5 


































































Háztartási robotgép 


Toncz Tibor rajza 



- Hova tettétek, gyerekek, a használati utasítást? 


Áldozatkészség 

Vasvári Anna rajza 



- Csak nem vidékre megy, doktor úr? 

- De igen! Be kell járatni a kocsit! 


—Ajmá — 

/ . 

Hősiesség 

Szürke kartársnak hívják, 
s egész élete szürke. 

Idegen tőle minden hívság, 
bölcseségét rég leszűrte: 

„Szürke vagyok, mint sok tucat más, 
az is maradok. Szürke karlárs. 
llát aztán?” — válasz a leikéből jött, 
fölénnyel: „Ma már nincsenek hősök!’ 
S tegnap mást gondolt, mint a főnök! 
Kzen egy kissé meglepődött, 
de hiába tudott minden leckét, 
nem tudta, hogy ez hősiesség! 


Dialektika 

Mi volna számára nagyobb gond, 
mint a nyugalom okkal-móddal? 

Ha beszámol — mindig nagyot mond. 
és ha bírálják — legott nagyot hall. 

Egy költőre 

Szavak után kutatsz, s mint a patikus, 

súlyukat hosszan latolgatod: 

ez túl pntetikus, az apatikus, 

amaz pesszimistának hat ott. 

de így vagy úgy számodra mind praktikus: 

nélkülözik a gondoláiul 

kedved szerint, hogy a Szent Kasszáig juss. 

Böcz Sándor 



Akinek szívesen tapsolunk 

Kálium László rajza 


Sinkovite Imre 

— Hallod-e. Guszti — állította meg a 
házfelügyelő a Csekő-fiút a kapualjban. 
— Láttam ám, mit műveltél vasárnap! 

— Tessék elhinni, Rondella bácsi, az 
a lépcsőházi ablqk már régen el volt 
repedve — szipogta halkan a gyerek. 

— Ugyan, ki beszél itt arról?! Az elő- 
meccsen láttalak, fiacskám. Repesett a 
szívem az örömtől, amikor azt a két pa¬ 
zar gólt berúgtad a CFK kölvökcsapata- 
nak. Különösen a második, az az oxfor- 
dos... Olyat egyszer láthat az ember 
életében. Ln mondom, rád nemcsak a 
Krampáes utca hét bé, hanem rövidesen 
az egész ország büszke lesz. Csak el ne 
bízd magad! Egyébként mondd meg 
anyádnak, hogy a mosókonyha bármikor 
soronkívül rendelkezésére áll, az öreged¬ 
nek pedig ezentúl nem kell kapupénzt 
fizetnie... Ne köszöngess semmit, az 
ilyen istenáldotta, kivételes tehetséget fel 
kell karolni, hiszen a futballsport egén 
ma te vagy a legnagyobb ígéret. Hozzád 
fogható labdaművészt még nem szült 
magyar anya ... Üzenem anyádnak azt 
is, hogy akkor porolhat szőnyegei, ami¬ 
kor kedve tartja... Szóval: csak így to¬ 


vább. és maradi meg szerény, illedelmes 
gyereknek, és ne feledd el. hogy mostan¬ 
tól egy kontinens aggódik fejlődésedért. 
Ne gőzöli be — ez a legfontosabb! 

— Szcsókolom — felelte Guszti, és sie¬ 
tett volna az iskolába, de a sarkon fel¬ 
tartóztatta Valuska néni. Megkérte, hogy 
amikor majd jövőre az ifiválogatott tag¬ 
jaként Borneóban játszik, hozzon el egy 
csomagot ott élő unokanővérétől, és fára¬ 
dozásáért előlegképpen egyelőre fogadjon 
el 100 forintot — cukorkára. 

Guszti azután menetközben interjút 
adott még néhány riporternek, majd egy 
idősebb, szemüveges úriember meginvi¬ 
tálta egy duplára a Totó presszóba, s ott 
megbeszélték az ifjú sportember önélet¬ 
rajzi regénye megjelentetésének határ¬ 
idejét és honoráriumát. „Tegezz csak 
vissza” — mondta a megállapodás aláírá¬ 
sakor az öregúr. — Megtiszteltetésnek 
veszem. Csak arra kérlek, soha ne bízd 
el magad, semmi okod a felfuvalkodott- 
ságra. A könyvnek is azt a címet adjuk: 
„Példamutató szerénységgel a világhír 
szédítő ormain.” 

A presszóból kiiövet Gusztinak még 


egy nagyot kellett ugrania a levegőbe, 
hogy a fotótudósítók a délutáni lap szá¬ 
mára megörökíthessék az utánozhatatlan 
„Csckő-fejest”. 

Mire leérkezett, persze elkésett az 
iskolából. De nem lett baj, mert a hetes 
nem jelentette hiányzónak. Sőt! Keme- 
nes Zoli azt is felajánlotta, hogy megcsi¬ 
nálja helyette a házifeladatokat, nehogy 
a szellemi túlcrőltetés következtében el¬ 
veszítse csodálatraméltó erőnlétét. 

A második tízpercben Guszti fogadta 
a szomszédos leányiskola iruló-piruló 
küldöttségét, mely egy csokor virág át- 
nyújtásával felkérte, tartson náluk elő¬ 
adást: „Milyennek képzeli az ideális férfi 
az ideális nőt?” címmel. A Budapesti 
Hossz Társaság is üzent, hogy szívesen 
látják, bármikor közéjük keveredhet, 
csak ne szálljon a fejébe a dicsőség. 

* 

Tegnap hallottam, hogy Guszti e héten 
kihagyta az erőnléti edzést, mert a fel¬ 
virágzott helikopter tíz perccel később 
jött él érte, mint amikorra rendelte. 

Kürti András 
































Valami nagyon megfeküdhette lelki gyomromat, mert 
lidérces álmom volt az éjjel. Azt álmodtam, hogy fő¬ 
városunkban az Autóbuszüzem vezetőiből alakult bi¬ 
zottság vette át a hatalmat. Az első rendeleteket fal¬ 
ragaszokon kívánták közölni a lakossággal. Ezért 
minden lakóbizottság köteles volt megfelelő nagyságú 
faldarabot beszállítani a legközelebbi autóbusz-végállo¬ 
másra, ahol az új rendeleteket ráragasztották. 

Magam is tagja vagyok a lakóbizottságnak, így az 
elsők között olvashattam el a hirdetményt: 

PUHANYOK! 

Hogy az eddig túlságosan elkényeztetett lakosság 
végképp el ne hájasodjék, egyelőre az alábbi legszük¬ 
ségesebb rendeleteket hoztuk, mintegy elsősegélyként: 

1. Mivel a járművek a nép vagyonát képezik, ezek 
kímélésének szempontját is figyelembe véve, a mai 
naptól kezdve mindennemű géperejű közlekedést be¬ 
szüntetünk. 

2. A Duna-hidak állagának megóvása céljából a 
6—78 év közötti állampolgárok Pest és Buda közöt! 

1 csak úszva közlekedhetnek. Az átúszójegyeket, me- 
ly lyek a János-hegyi kilátóban válthatok, köteles min¬ 
denki fölszólítás nélkül felmutatni az aquincumi réi- 
kapitány ságon. 

3. A lakosság kóros elkényelmesedésenek megaka¬ 
dályozása érdekében elrendeljük továbbá, hogy a 
liftek csak lefelé szállíthatnak embereket, 37 kilo¬ 
grammon fölül azonban lefelé sem. 

4. Az újság előfizetők újságjaikat ezentúl minden 
reggel negyed négy és háromnegyed hamm között 
vehetik át a kiadóhivatal kapuja előtt . 

5. Mától új postai szabályzat lep érvénybe. Tele¬ 
fonbeszélgetés díja, 3 percig, 150(1 forint. A tát irat 


ára változatlan, sürgönyét azonban mindenki saját 
maga tartozik kézbesíteni. 

6. A mozik és színházak széksorait úgy kell átren¬ 
dezni, hogy a nézők a vászonnak, illetve színpadnak 
háttal üljenek. Az erkélyekre ezentúl csak kötélhág¬ 
csón lehet följutni. 

7. A házikabátokra és pongyolákra viselőik kerese¬ 
tének arányában luxusadót vetünk ki. 

8. Minden magyar állampolgár késedelem nélkül 
köteles beszolgáltatni a papucsát. 

9. Továbbá: minden magyar állampolgár 48 órán 
belül tartozik a lakásában található összes ülő- és 
fekvőbútorát szögekkel ellátni, olyképpen, hogy a ki¬ 
álló hegyek egymástól való távolsága nem haladhatja 
meg a 7 centimétert. 

Itt tartottam a rendelctek olvasásában, amikor fel¬ 
ébredtem. És azonnal beláttam, hogy viszonylag még 
mindig elég kényelmesen éldegélünk ... 

Dunai Ferenc 



Zord Alpok hófútta hágóin 
— küzdve vésszel, viharral, vámmal 
Hágott át modern Hannibálként 
jGigászi vagonkaravánnal! 


Vizek vándorló ősemlőse, 

Mohó horgászok bohó álma... 
Megérkezett ím Budapestre, 
Vendégünk: Góliáth. a bálna! 


Tetemes terjedelmű testét, 

Mesés veséit, mája táját, 

Ügv ünnepelték New Yorkban, hogy 
Elnapolták az ENSZ vitáját. .. 

Nincs szándékomban kikezdeni 
Meggondolatlanul e cettel, 

De nekem jobban imponálna 
Egy hering hagymával, ecettel... 

Szilágyi György 













































Nyugalmas január 

Szűr-Szabó József rajza 

- Jt’jjoti viaídza, csak kct percre állították ki! 

(J Vasvári Anna rajza 



- Eredetileg egy csomag zellert akartam venni! \AS\ARt 


M É RLE Gr 

Üj esztendő küszöbén az ember mérleget csinál. A 
humorista is ember. Én humorista vagyok. A végkövet¬ 
keztetés tehát felettébb egyszerű:: az új esztendő kü¬ 
szöbén én is mérleget csinálok: mit végeztem az elmúlt 
évben? 

Két fő-rovata van az én mérlegemnek. Az elsőben 
magánügyeimet szoktam áttekinteni, a másodikban 
közügyeimet. Magánügyeim mérlegével nem kívánom 
untatni önöket, annyit azonban talán a szerénytelenség 
kockázata nélkül megállapíthatok, hogy magánügyeim 
mérlege mód felett passzív. Ez idén is. Tavaly ilyenkor 
elhatároztam, hogy leszokom a dohányzásról, de nem 
szoktam le, mert éppen a legutóbbi évben túlságosan 
kevés újságcikk jelent meg a nikotin káros hatásáról. 
Tavaly ilyenkor elhatároztam, hogy erélyes lépéseket 
teszek a korral járó elnehezedés ellen, de nem fogytam 
le, mert ugyanazt a 87 kilót, amelyről december végén 
azt tartottam, hogy sok, január elején már inkább ke¬ 
vésnek találtam. Tavaly ilyenkor elhatároztam, hogy 
kevesebbet fogok dolgozni, mert az élet úgyis rövid, és 
nincs nemesebb időtöltés, mint a nyugalmas szemlélő¬ 
dés. Ezzel ellentétben nem dolgoztam kevesebbet, mert 
rájöttem, hogy az élet még röyidebb, mint gondoltam 
volna, s nincs nemesebb időtöltés, mint a munka. A 
munkát egyébként nem ok nélkül említem. Magán¬ 
ügyeimből a közügyeimbe tudniillik ezen a hídon ke¬ 
resztül vezet az út. 

Ami most már közügyeim mérlegét illeti, itt sokkal 
kedvezőbb a mérleg. Legalábbis ami a főrovat egyik 
alrovatát illeti. Közügyeimnek ugyanis két alrovata 
van. Éspedig: 1. A közügyekben folytatott tevékenysé¬ 
gem hatása jómagam társadalmi helyzetére, és 2. neve¬ 
zett tevékenység hatása magára a közügyekre. Az 
előbbi alrovattal röviden végezhetünk. Az elmúlt évben 
183 új haragost szereztem magamnak. Hogy ez az ered¬ 
mény kedvező-e vagy sem, eldönteni nem tudom. A „ha¬ 
ragos” kifejezés amúgyis tág fogalom. Helyet talál 
ebben a fogalomban már az is, aki csupán enyhe ellen¬ 
szenvet táplál az irányomban, s az is, aki a legszíve¬ 
sebben megfojtana egy kanál vízben. A rendelkezésem¬ 
re álló, de nem végleges adatok szerint új haragosaim¬ 
nak egyharmada beéri azzal, hogy nem köszön vissza, 
második harmada azon felül, hogy nem köszön vissza, 
még át Is megy az utca túloldalára, ha meglát, harma¬ 
dik harmada pedig mindezeken felül még rossz híremet 
is költi, részben koholt, részben valóságos tények alap¬ 
ján. Ám ami a legfontosabb: humoros-szatirikus írói 
munkásságom a közügyekre pompás hatással volt, s ez 
kárpótol minden egyéb negatívumért. Közállapotunk 
ugrásszerű javulását bízvást tekinthetem saját tevé¬ 
kenységem gyümölcsének, csakúgy, mint a társadalmi 
morál szép fejlődését. Tudomásom van róla, hogy 
a hűtlen férjekről írott emlékezetes szatírám ered¬ 
ményeképpen százharminchat férj állt el házasság¬ 
törési szándékától, s vett helyette értékes ajándékot 
a hitvesének. Amikor lefüleltek egy sikkasztó pénztá¬ 
rost, éles és gúnyos glosszát írtam a társadalmi tulaj¬ 
don hűtlen kezelése ellen. írásom hatására többezer 
tisztességes pénztáros fogadta meg, hogy ezután nem 
sikkaszt. Több karcolatban szenvedélyesen ostoroztam 
az alkohol mértéktelen fogyasztását. Nem eredmény 
nélkül. Száznál is többre tehető a száma azoknak, akik 
ma már fele annyi szesztől éppúgy be tudnak rúgni, 
mint írásom megjelenése előtt. Tudomásomra jutott 
egy alkalommal, hogy illetékes szervek fővárosunkban 
teljesen meg akarják szüntetni a közlekedést. Tollat 
ragadván, kemény szavakkal bélyegeztem meg azokat, 
akik kellő megfontoltság nélkül hoznak intézkedéseket 
közérdekű ügyekben. írásom célba talált, a közlekedés 
megmaradt, csak néhány tucat megállóhelyet szüntet¬ 
tek meg. Sorolhatnám az eredményeket napestig, de 
úgy vélem, ennyi is elég. Talán mondanom sem kell, 
hogy az eredmények nem tesznek elbizakodottá. Tu¬ 
dom, van még javítani való elég, az új esztendő ad fel¬ 
adatot bőven. De talán nem veszik önteltségnek, ha 
most, új év küszöbén a tükör elé állok, s emelt fővel 
azt mondom magamnak: csak így tovább! 

Tabi László 

Gyakran olvasom a lapokban, hogy a humoristák 

cm elég bátrak. 

Nemrégiben azt olvastam: 

Miért bírálnak humoristáink csak főosztályvezetőig 
bezárólag? Ma már mindenkit megbírálhatunk: legyen 
az igazgató, főigazgató, miniszterhelyettes, sőt — akár 
a miniszter! 

Valóban, azok az idők már elmúltak, hála a jó isten¬ 
nek, amikor nem lehetett. Ezt én is tudom. Most már 
bírálhatunk. Legyen az akár a miniszter! 

Akár. % 

Akár a miniszter. 

Tegyük fel, meg akarom bírálni a B^mexbumfért fő¬ 
osztályvezetőjét, I.ipták Ottót, így, név szerint, hogy 
Lipták és Ottó, — akkor megbírálom. Épp így megbí¬ 
rálható — ha okom van rá — akár a miniszter is. 

Ez így jó, így helyes. 

Csak azt nem tudom, hogy Akára elvtárs, a minisz¬ 
ter, akit nyugodtan megbírálhatunk, melyik miniszté¬ 
riumot vezeti? 

Akára miniszter. 

Érdekes, nagyjából tudom, hogy kik a miniszterek 
— a miniszterhelyetteseknél már zavarba jövök —, de 
Akára nevű miniszterről még nem hallottam. 

Már többször meg akartam kérdezni a kollégáimat, 
hátha ők jobban készültek, mint én, de szégyelltem 
magam: mit gondolnának rólam? Szép kis újságíró 
vagy! — mondanák gúnyosan, fejcsóválva. 

Nem, inkább nem kérdezem meg. 

Legutóbb részt vettem egy értekezleten, ahol ismét 
felszólítottak minket: ostorozzuk bátran a hibákat, és 
vonjuk felelősségre a hibák elkövetőit, legyen az egy¬ 
szerű tisztviselő, vagy — akár a miniszter. 

Akára elvtárs, a miniszter. 

Ki lehet az? 

Losonczi Pál a földművelésügyi minisztériumot ve¬ 
zeti, Ilku Pál a művelődésügyit, Kossá István a közle¬ 
kedésügyit, de könyörgök tisztelettel, melyik miniszté¬ 
riumban van Akára miniszter? # 

Nem tudom. Önök tudják? 

Bizonyára fontos ember lehet, mert az utóbbi időben 
egyre gyakrabban emlegetik. Minden elméleti cikkben, 
amely a kritika fontosságáról szól, benne van a neve: 
Akára miniszter. 

Addig nem nyugszom, míg meg nem találom. Ha pe¬ 
dig megtalálom, és okom lesz rá, akkor bátran meg 
fogom bírálni Akára miniszter elvtánsat. Meg én! Nem 
fogok mellébeszélni, hímezni-hámozni, köntörfalazni. 
Meg fogom mondani a véleményemet, nyíltan, őszintén, 
szívből szívnek szívesen. Felhatalmazásom van rá, hogy 
Akára miniszternek is megmondhatom a véleménye¬ 
met. 

Vajon melyik a minisztériuma? Kérem, postafordul¬ 
tával közöljék velem. 

Hát nem őrület? Végre van egy miniszter, akit nyu¬ 
godtan bírálhatok, és akkor nem tudom, hogy hol dol¬ 
gozik! 

II ven az én formám . . . 

Mikes György 


1962 augusztusában 



- Tudod, olyan édes kis újévi malac volt, hogy azóta sincs 
szívünk levágni. .. 


Kéménytisztítás után 


Hegedűs István rajza 



- Unom már ezt a kosztot! De jó lenne egy kis csont! 

FOGLALKOZÁSI ÁRTALOM 

É3Q &<2>ez 



Amíg Harács Lajos lyukasztómesteri mi¬ 
nőségben a Gombkombinátban dolgozott, 
olyan szeretettel csüggött a gombon, hogy 
ez még környezetére is kisugárzott: a 
Harács-család öt évig gombban gondolko¬ 
zott. Az asszonyka csinos kalapot, nyak¬ 
láncot, a nagymama érmclcgítőt, lábtör¬ 
lőt, a nagyfiú fregolit és WC-lehúzót fű¬ 
zött össze gombokból. A nagypapa sakk- 
kcszletct, miegymást ügyeskedett belőlük, 
főleg az utóbbival aratva nagy sikert 
tömbszertc. 

A kis család ezidőben olyan boldog 
volt, amilyent csak a tisztes szegénység 
kölcsönözhet. 

Nem is lett volna semmi baj. Harács 
ma gondtalanul ülhetne emeletes gombhá¬ 
zának szalonjában, gyöngyházgombkagyló- 
foteljébcn, s talán éppen gombfocizna a 
legkisebbekkel, mialatt neje ízletes ko¬ 
csonyát főz odakünn szarugombból . . . 
Csakhogy Harácsot más anyagból gyúr¬ 
ták. Egy idő múltán úgy érezte, hogy 
nyomja a gomb. hogy ezen a területen 
nem bontakozhatnak ki képességei a ma¬ 
guk teljében, ö pedig egyre többet akart, 
- elsajátítani mindent, mindent, amit csak 
lehet. S ez‘nem volt kevés... 

Előbb a szőnyegszövés keltette föl ér¬ 
deklődését, s nem volt rest ennek minden 
csinját-binját magáévá tenni. A nagy 
megerőltetés azonban kikezdte az ambició¬ 
zus ember szervezetét. Ez különös tüne¬ 
tekben jutott kifejezésre: munkaidő vé¬ 
geztével páros napokon a bal, páratlan 
napokon a jobblábát húzta, oly merev tar¬ 
tásban járva, hogy az aggódó portás már- 
már gerincbénulásra gyanakodott. Súlyos¬ 
bította a kórképet, hogy ilyenkor hol 
egyik, hol másik alsó végtagja cca. egy- 


egy összecsavart ágyelőnyivel megdúzzadt, 
nyilván annak következtében, hogy mun¬ 
ka közben egyszer egyik, másszor másik 
lábára állt, a fennmaradó lábat kimé- 
lcndő. 

Mit volt mit tenni, egy idő után me¬ 
gint más szakma vált tanácsossá a meg¬ 
támadott szervezetű dolgozó számára. A 
portás is csak fárasztotta, szinte az ide¬ 
geire ment folytonos, aprólékos érdeklő¬ 
désével. A szőnycgszövéscöl a lepedőszö¬ 
vésig nem áthidalhatatlan a távolság, nos 
hát Harács is rövid úton átkerült a Le¬ 
pedőiparhoz. 

A gépterem, amelyben Harács áz ágy¬ 
huzatokat termelte, rendkívül huzatos volt, 
s a huzat a gyomrára ment, annyira, hogy 
munkaidő végeztével néha öt-tíz méter- # 
nyi is csavarodott köréje. Ennek a súlya 
egyre jobban nyomta a kedélyét, nemke- 
vcsbé az otthoni merev légkör is, ugyanis 
családtagjai az utóbbi időben észak-déli 
helyzetbe merevedtek, mivel az elszapo¬ 
rodott fehérnemüszekrénycktől nem fértek 
el más helyzetben. 

Harácsot tghát fojtották az otthoni, s 
a gyári szűkös lehetőségek egyaránt. Nem 
találta többé értelmét a huzat-termelés¬ 
nek. Érdeklődése homlokterében már a 
gömbfa állott. . . Fel hát, kitanulni ezt az 
érdekes szakmát 1 

Itt, fájdalom, lábbántalmai újból elő¬ 
vették, addig-addig, míg ő maga is elő¬ 
vett cg)-egy ketméternyi, elfekvő gömb¬ 
fát, hogy mankójául szolgáljanak haza¬ 
felé. Mint köztudomású, reggelente a láb¬ 
betegségek enyhülni szoktak. így legalább 
munkába menet nélkülözhette a súlyos 


mankókat. Elég volt ezeket hazafelé ci¬ 
pelnie nap, mint nap! 

A nyugdíjjogosultság azonban még vá¬ 
rat magára - tovább, tovább tehát! 

Az Üveggyár portája előtt az első na¬ 
pokban szánalmasan négykézláb vonszolja 
magát, a humánus portás egy-egy könny¬ 
cseppet morzsol cl szeme sarkaban - s 
ez emberi közösségérzés csodát tesz: Ha¬ 
rács állapota egyre javul, s a hatvanadik 
munkanapon már frissen, emelt fővel 
siklik cl a portás mellett, még fickósan 
integet is a rokonszenves embernek. 

Különös, talányos véletlen folytán a 
portást szokatlan hallucinációk lepik meg: 
ahányszor megpillantja & porta előtt el¬ 


húzó Harácsot - egy, a nevezett 
kezéhez tapadó sima, fényes, mintha 80 x 
120 centiméteres átlátszó lapot hallucinál. 
Előbb hipohondriának véli a jelenséget, 
majd - miután a helyzet a hatvanadik 
napon sem változik titkon, engedély 
nélkül , orvosához távozik. Agytumorra 
gyanakszik, ezt azonban titkolni akarja, 
amíg lehet. .. így hát hároméves kis- 
unokája állára álszakáit, lelkére figyel¬ 
mességet köt, s rábízza a portát. 

Nos, a zsenge kor túlkapásai jellemzik 
a kicsi portási munkájának első mozzana¬ 
tát. Amikor ugyanis megpillantja Harácsot, 
durva basszushangot mímelve, így kiált rá: 
- Kajtájs. nem sabad üvedet lopni, mejt 
hívom a jendészetet. . . 

És hívta a rendészetet! 

Ki hitte volna, hogy ez a kisgyermek, 
fogja elindítani hősünk gyógyulási folya¬ 
matát? 

Pereli Gabriella 

Tegnap megismerkedtem a 
holdkórossal. A fürdőben tör- 
lént. Már izzadni kezdtem a 
gőzben, amikor mellettem ke¬ 
servesen nyöszörgő tt valaki. 
Oda fordulok, és látom: vala¬ 
mi nyápic pacák szipogva 
szappanozza a fejét. 

— Bizonyára a szemébe 
ment a szappan magának — 
mondom meleg együttérzéssel. 

— Oh, néni. Azért fáj a szí¬ 
vem, mert ma utoljára mosak- 
szom. Holnap már a hullaház¬ 
ban fogok feküdni! Meg kell 
halnom! 

Ijedtemben majdnem bele¬ 
ültem a mosdósajtárba. 

— Meg fog halni? 

— Sajnos, igen. 

— Meg fogja ütni a guta? 

— Nem, engem a guta nem 
kerülget, minden csontom ösz- 
sze fog tömi! 

— Es miért törnek össze a 
csontjai? 

— Holdkóros vagyok. Az 
asztrál erő arra késztet en¬ 
gem, hogy felmásszam a ház¬ 
tetőkre, a kémények közt ak- 
robatizáljak és zsonglőr mu¬ 
tatvány okai végezzek a mély¬ 
ségek fölült. Az utóbbi időben 
érzem, hogy a lilokzatos erő 


egy ötemeletes ház tetejére 
vonz, ott pedig kámpec ne¬ 
kem. 

— Ne másszon fel ötemele¬ 
tes épület tetejére, válasszon 
magának alacsonyabbat! 

— Látom, hogy magának 


dunsztja sincs az asztrál erő 
hatásáról. Az. ő parancsainak 
cmbqrria nem tud ellenállni! 

— ríát akkor ne mászkáljon 
a falon, hanem szíveskedjék a 
létrán felfáradni a padlásra, 
ahogy a kéményseprők csinál¬ 
ják! 

— Igenám, de a padlásajló 
ott lakatra van zárva. 

— Nyugalom, nyugalom! — 
s a hangomból kicsengett a 
nyugtalanság. — Hol van az. 
a ház? 

— Itt a sarkon! 

— Úristen, hiszen én is ott 
lakom! 

— Az meglehet. Így tehát 


holnap az önök háza melleit 
fog feküdni egy ismeretlen 
egyén holtteste. 

— Kérem, ne beszéljen így! 
F.z borzasztó! Menjen az or¬ 
voshoz. Ad magának injekciót 
és kulyahaja sem lesz. 


— Nem segít! Már mindent 
kipróbáltam. Az. asztrál dolgok 
meghaladják az. emberi értel¬ 
met ., . Különben is az. ön ke¬ 
zében van az életein! 

— Nem hiszem 1 

— Ha ön meg akarna men¬ 
teni egy veszendő lelket, ma 
esle kinyitna a padlásajtót... 

— No hallja, ez. igazán 
semmi. Boldogan! 

A holdkóros arca ragyogott 
a boldogságtól. 

— Maga a inegmentőm — 
ujjongott —, engedje meg, 
hogy a törülközővel ledörzsöl- 
jem a hátát! 

Viliikor a fürdőből haza* 


mentem, azonnal kinyitottam 
a padlásajtót és még egy gyu- 
fas/.álat is dugtam a lakat 
kulcslyukába, nehogy valaki 
újra bezárja az ajtót. 

Éjszaka ragyogott a teli¬ 
hold, de én nem nyugtalan¬ 
kodtam, mert a szegény hold¬ 
kóros most kényelmesen fel¬ 
mehetett a tetőre, anélkül, 
hogy az életét kockáztatta 
volna ... 

Reggel izgatott hangok éb¬ 
resztettek fel álmomból. Ki¬ 
mentem a lépcsőre és látom, 
hogy a padlásajtó mellett áll¬ 
dogál nehány szomszédom és 
egy rendőr. 

— Mondják, mi történt? — 
kérdeztem félénken a szom¬ 
szédomtól. 

— Az éjszaka elloplak a 
maga televíziós antennáját. 
Azt az. idiótát keresik, aki 
készakarva elrontotta a laka¬ 
tot, hogy a tolvaj felmehessen 
a tetőre! 

Az asztrál dolgok, hális- 
lennek, meghaladják az. em¬ 
beri értelmet. Az idiótát nem 
találták meg. 

Oroszból fordította: 

Pogonyi Antal 



A. SZKAJLISZ: 

cA ItaLdkóros 





















Legénylakás 


Kaján Tibor rajza 



PESTI , 
TUDÓSÍTÓNKTÓL 

Falusiak a minisztériumban 

Pusztai Pál rajza 




Könyveket nehezebb osztályozni, mint szenet vagy 
almát, hiszen előfordulhat például, hogy az ember a 
Varázshegyet a földrajzi könyvek közé, a Kárpáti rap¬ 
szódiát pedig a zenei tárgyú művek közé helyezi. A Téli 
Könyvvásár című kiadványt dicséret illeti, amiért igye¬ 
kezett minden frissen megjelenő művet a kellő helyére 
tenni. A kaszt-rendszer persze nem kerülhető el. így 
például Dickens és Fagyejev a Világirodalom Remekei 
közé kerültek, viszont Füst Milán, Mikszáth Kálmán 
és Veres Péter A széppróza kedvelőinek jut. A nyájas 
olvasójelölt Heinét, Hölderlint, Éluard-t a görög és 
szovjet költők antológiájával együtt A világirodalom 
remekeiben kapja, A versek kedvelőinek pedig meg 
kell elégedniük például Babits Mihállyal, Balassi Bá¬ 
linttal és Petőfi Sándorral. Majd meglepve veszi észre, 
hogy Szórakoztató olvasmány címmel is osztályoztak a 
rendszerezők. Hogyan? — kiálthat fel az olvasó —, az 
eddigi könyvek milyenek voltak? Kiderül, hogy szóra¬ 
koztató olvasmánynak számít Dickens, Berkesi, Jókai, 
Szaltikov-Scsedrin, Kassák, Krúdy és Tersánszky. Az 
Elmúlt időkről fejezetben találjuk Casanovát, Tacitust 
és Jókai Kárpáthy Zoltánját, amely valóban nem mai 
téma. Hasznos olvasmány Venesz József szakácskönyve, 
viszont a Szakembereknek ajánlják például a „Stilisz¬ 
tikai tanulmányok” című nyelvművelő könyvet. Ha 
ehhez hozzáveszem még a Korszerű műveltség csoport¬ 
ban szereplő „Helyesírási tanácsadó szótár”-t, akkor 
mint író és olvasó szakember birtokában leszek a leg¬ 
fontosabb könyveknek. Ehhez még csak Ady Endre 
válogatott verseit veszem meg, amelyek a Serdülőknek 
osztályban szerepelnek. Adyért érdemes serdülni. 


Fogorvos barátom , dr. S. T. nagy zavarban van , minf 
általában minden újdonsült milliomos, aki nem tudja, 
mit kezdjen a pénzével. Nem egy lottó-győztest felőröl 
a gond, hogy mit vegyen , hova menjen, kinek adjon, 
kinek ne adjon. Dr. S. a „Fogorvosi Szemle” jubileumi 
számában három nyomtatott oldalnyi tudományos cik¬ 
ket írt „Molárisok gyökértömése ” címmel. A cikkért 
90 ,— (kilencven) forint írói tiszteletdíjat kapott , levoná¬ 
sok nélkül. Most szegény azon gondolkozik, hogy ha 
meg is veszi villáját és Trabantját , mit csináljon a 
fennmaradó összeggel? Hát tudta ő előre , hogy ennyire 
megbecsülik nálunk a tudományos irodalmat? 


Azt olvasom, hogy a jövő év elejétől kezdve jobb 
lesz a cigaretta. A Lágymányosi Dohánygyárban pél¬ 
dául azt is ígérik, hogy ezentúl nem hull majd ki a do¬ 
hány a hüvelyből. Mint a közegészségügy harcosa, én 
inkább azt mondom, jó lenne, ha kihullana a dohány, 
mert akkor már csak a papírt kell eldobni. 

f. 1. 



- Gondoltuk, most úgyis ráérünk, hát ez egyszer mi utazunk 
| fel egy kis ellenőrzésre! 


Színházban 


Balázs-Piri Balázs rajza 



.. . akik hűsítőt ittak a büfében ... 


Türelmetlen menyasszony 

Toncz Tibor rajza 



- Hol voltál ilyen sokáig? Nem győztelek kivárni! j j 

Űj ház 


Hegedűs István rajza 

Postaládák 


Balázs-Piri Balázs rajza 




KÜLFÖLDI 

LEVELEK 


□ 






i Iáiba Bldhi m ismeri 

4 7 Mottó: Nincsenek régi viccek, 
/ csak öreg emberek vannak. Egy 
/ újszülöttnek minden vicc új. 


A férfiak kalapnélküli divatjáról 
beszélgetnek egy társaságban. Azt 
mondja valaki: 

— Nem szeretem ezt a divatot. 

— Miért? 

— Mert régente , ha a főnök kere¬ 
sett valakit, azt mondtuk: itt lesz 
valahol, mert itt lóg a fogason a ka¬ 
lapja, de most nincs semmi, amire 
rámutathatna az ember. 

* —— 


Azt mondja az orvos a betegnek: 

— Három-négy napig maradjon 
otthon, és pihenje ki magát. 

— Nem tehetem, doktor úr. 

— De hát miért nem? 

— Mert csupa modern bútorom 
van. 

* 

— Kedves doktor úr, állandóan 
szaggatást érzek a lábamban. Kérek 
orvosságot. 

— Erre nem kell orvosság. Nekem 
is van szaggatásom, ilyenkor mindig 
megmasszíroztatom a lábamat a fele¬ 
ségemmel. 

— És mikor ér rá a kedves fele¬ 
sége? 


Horgasznagyképűség Mészáros András rajza 



- Ez semmi, a/t látta volna, cn mekkorát fogtam a múlt héten! 


fc’fiúto*. (caótáwiülc oji áftetámdö 
aílcciímÁualL sz&iíasrz£osé$ünlcH.dc 
luiídött ste\encóeJcLVÁnsáifaíat. 


E heti hirdetéseink 





















































































RÉSZLETES MŰVÉSZET 

Nem a naturalizmusra gondolok 
itt, amely, mint ismeretes, a valóság 
aprólékosan hű bemutatásával igyek¬ 
szik hatást gyakorolni a gyanútlan 
olvasóra, nézőre vagy hallgatóra, ha¬ 
nem arra az új irányzatra gondolok, 
amely futótűzként terjedt el kultu¬ 
rális életünkben — hogy az alkotá¬ 
sok több szuszra látnak napvilágot. 

Létezik már folytatásos regény, 
rádiójáték, film, televíziós darab, sőt 
rejlvényműsor is, s ezeket a művé¬ 
szeti részleteket sokkal körülménye¬ 
sebb törleszteni, mint teszem azt, az 
esedékes porszívó részletei. 

Ugyanis, ha múlt év tavaszán egy 
gyönge pillanatomban történetesen 
magamévá tettem Gém Gertrud: 



Aszaltszilva című könyvét, amiről 
csak menet közben derült ki, hogy 
a szerző Havlicsek-család című soro¬ 
zatának hetedik kötete, akkor kutya¬ 
kötelességemnek érzem az egész fa¬ 
mília beszerzését oda-vissza , s ezért 
még a végrendeletemben is kikötöt¬ 
tem, hogy amennyiben előbb múlok 
ki, mint Havlicsekék, a fiam lelki- 
ismeretesen vásárolja meg a további 
folytatásokat. 

Műfajonként külön előjegyzési 
naplóban tartom nyilván a már mű¬ 
élvezett részeket t pokolian ügyelve, 
nehogy valamiből lepasszoljam a kö¬ 
vetkező eresztést. Az ember fut a 
pénze után! 

Engedjék meg, hogy kis elme fut¬ 
tatásom végére egy aforizmával te 
gyek pontot: 

— A befejezetlen mű olyan, mint 
a baracklekvár ... 

(Aforizmám második részét csak 
később fogom publikálni — majd ha 
eszembe jutott a csattanó.) 

D—th 


Megfelelő embert a megfelelő helyre! 




Kultúrszomj 

Pusztai Pál rajza 


- Kihúzzuk magukat, de előbb Játsszák cl nekünk a Hamleteti 


A művész-sétányon 



Gerő Sándor rajza 


- Mit csinál, fiatalember? 

- Elfogadták az első versemet! 


Gyermek-klinikán 

Mészáros András rajza 



- Nálunk ez a legjobb alkalom az injekcióra! 

náciéval! Le a bürokráciával! Lé h 

Le a bürokráciával! Le a bürokráciával* Le a bürokráciával! Le a bürokráciával* 
;ráciával! Le a bürokráciával* Le a bürokráciával! Le a bürokráciával! Le a bür< 



A műút 


Hatvan városát a 3-as műút szeli 
ketté. Ez a főútvonal éppen a város 
közepén tele van buktatókkal és eső¬ 
gyűjtő gödrökkel. Ha zápor van, a 
hatvaniak nem mernek h járdán közlekedni, mert egy- 
egy száguldó autó nyakig spricceli őket vízzel. A mi¬ 
nisztérium tíz éve ígéri az út rendbehozatalát, de még 
mindig adósak ígéretük betartásával. Előállott tehát az 
a furcsa helyzet, hogy a minisztérium tartozik és mégis 
a hatvaniak „sárosak”. 

* 




Az új lakótelep 

A hatvani sportegyesületek nem 
dicsekedhetnek jó futballcsapattal, 
nem is játszanak nagy szerepet a 
vidék labdarúgásában. A gyaloglás 
sportját azonban annál eredménye¬ 
sebben űzik. Nem csoda, mert a város közepétől négy¬ 
öt kilométernyi távolságban levő új lakótelep házaitól 
gyalog kell bemenniük vásárolni a központban levő 
üzletekbe. Az új lakóházakba ugyanis elfelejtettek 
üzlethelyiségeket építeni. 

Legalább egy spcrtboltot terveztek volna a lakó¬ 
telepre — sóhajtanak a hatvaniak —, hogy a gyalogló¬ 
bajnokok felszereléshez jussanak. 


Kitartó mozi 


A legnagyobb csodálat hangján 
beszélnek a város lakói a Vörös Csil- 
cLJ'JI lag moziról, annak „kitartó” maga- 
tartásáért. A szakértők ugyanis már 
régebben életveszélyessé nyilvánítot¬ 
ták a mozit, de akadt egy építész, aki bízott abban, 
hogy a födém egy ideig még kitart. Egyelőre ennek a 
derűlátó építésznek van igaza, de a mozilátogatók mégis 
megkönnyebbülve sóhajtanak fel, amikor egy-egy film 
szerencsésen véget ér. Nemrégiben egy nagyon rossz 
film volt műsoron. Ezt a játékfilmet a megyei lap 
agyba-főbe dicsérte. Egy néző, aki olvasta a cikket, és 
utána megnézte a filmet, felkiáltott: „Hogy nem sza¬ 
kad le a mennyezet!” Azután ijedten tekintett fel a 
magasba, mert ebben a moziban nem jó az ördögöt 
a falra, illetőleg a mennyezetre festeni. 


A múzeum 

A hatvaniak azt mondják, hogy 
Hatvan a megye mostohagyermeke. 
A kedvencek: Eger és Gyöngyös. 
Ezért a Hatvani Tanács nagyon fél 
attól, hogy a létesítendő járási mú¬ 
zeumot nem Hatvanban állítják fel. Pedig Hatvanban 
és környékén sok értékes múzeumi anyagot találtak, 
köztük török malomkövet is. A hatvaniak ígérik: na¬ 
gyon vigyáznának a múzeum kincseire. Nem is lenne 
nehéz dolguk — mert vajon ki lop malomkövet? 



Összecsendül hat pohár 


Alihoz, hogy összecsendül¬ 
jön hal pohár, mindenekelőtt 
hat pohár kell. Több lehet, de 
kevesebb nem. E célból keres¬ 
tem fel a Tlialman n utcai 
vas-, üveg- és porcelán-boltot: 
hat darab talpas borospoha¬ 
rat akartam venni. 

Az üzletben elém raktak 
hat poharat. Látszólag egy¬ 
formák voltak: minden pohár¬ 
nak volt talpa, és minden 
talpnak pohara. Hat talp, hat 
ohár, stimmel. De amikor 
özelebbről is megnéztem az 
összecsendiilésre szánt poha¬ 
rakat, észrevettem, hogy nem 
egyformák. Az egyik pohár 
vastagabb volt, mint a másik, 
a harmadik pohárnak nagyobb 
volt a talpa, mint a negyedik¬ 
nek, és a hatodik pohár na¬ 
gyobbra nőtt, mint az ötödik. 

Az eladónő ekkor újabb 
talpas borospoharakat rakott 
elém, és azt játszottuk, hogy: 
„Mi a különbség hat egyfor¬ 
ma pohár között?” Nagyon 
érdekes játék. Az nyer, aki 
előbb összeszed hat egyforma 
poharat. 

A mi játékunk döntetlenül 
végződött: az előadónő sem 
tudott összeszedni hat egy¬ 
forma talpas borospoharat, én 
sem. 

Ekkor elmentem egy másik 
szakboltba, a Szent István 
körúti üveg- és porcelán-bolt¬ 
ba, és ismét hat darab talpas 
borospoharat kértem, de most 
már a drágábbik fajtából. 
(Darabja 45 forint.) A csinos 
eladónő hat csiszolt poharat 
sorakoztatott fel a pulton. 

— Ezek nagyon szépek — 
mondta rábeszélő hangon. 

Valóban szépek voltak. En 
csak attól féltem, hogy az 


egyik szebb lesz, mint a má¬ 
sik. összehasonlítottam a ha¬ 
tos ikreket és megdöbbenve 
láttam, hogy ezek sem egy¬ 
formák. Csak abban voltak 
egyformák, bőgj' egyik sem 
volt olyan, mint a másik. 
Mondtam, hogy hat egyforma 
poharat szeretnék. Ez a rög¬ 
eszmém. 

Az eladónő szó nélkül be¬ 
ment a raktárba újabb poha¬ 
rakért. Amikor húsz-huszonöl 
pohár állt előttem, elkezdtük 
a türelemjátékot: ki tud előbb 
összeszedni hat egyforma tal¬ 
pas borospoharat? 

— Ajándék lesz? — kérdez¬ 
te a csinos, kedves eladónő. 

— Ajándék. 

— S az illető annyira meg 
fogja nézni a poharakat? 

Mondtam, hogy az illetőnek 
is az a rögeszméje, mint ne¬ 
kem. Rögeszmés család vá¬ 
gunk. Csak egyforma pohara¬ 
kat veszünk. Már voltunk 
orvosnál is, de hiába. 

Jó félórai játék után én 
győztem. Sikerült! Ilat egy¬ 
forma poharat gyűjtöttem 
össze. Bevallom őszintén, azt 
hittem, ha valakinek sikerül 
összeszednie hat egyforma tal¬ 
pas borospohnrnt, kap aján¬ 
dékba egy hetediket is, de 
nem kaptam. Valószínűleg 
nem találtak volna egy hete¬ 
diket. 

Boldogan távoztam a zsák¬ 
mánnyal és arra gondoltam: 
mennyi gondba és munkába 
kerülhet az. üveggyárnak env- 
nyi különböző talpas borospo¬ 
harat gyártani. Nem is min¬ 
dig sikerül. 

Ila a meó nem néz oda, ki¬ 
kerül a gyárból néhány egy¬ 
forma darab is. 



Reklamáció 


M. Gy. 


szegő Gizi rajza 

- Bucsár.at, de otthon nem működött! 

Ügy látszik, bogaras ember vagyok, 
ugyanis nem tudok lelkesedni a lapok 
ama rovatáért, amelyben körkérdést 
intéznek a járókelőkhöz, mivel töltik a 
hétvégét vagy az ünnepnapokat. A kör¬ 
feleletek ugyanis kissé sivárak. Megtud¬ 
hatja például a nagy nyilvánosság, hogy 
B. F. MÁV pályafelügyelő vasárnap 
reggel tíz óráig alszik, utána jól meg¬ 
borotválkozik, majd Kinőd nevű kisfiá¬ 
val sétálni megy. Az ebéd laska-leves 
lesz, disznóoldalassal és esőrögefánk. 
Délután B. F. szunyókál egy órácskát, 
majd sógorával és egyik kollegájával, 
hármasban, rabló-ultil játszanak, kis 
alapon, kisfröccsel. Este a szomszédban 
megnézik a TV műsorát, majd aludni 
térnek. 

Persze ez csak kiragadott példa, más 
nyilatkozatából némi eltérés olvasható 
ki, van, akinél alföldi májgaluska-Ievcs 
lesz ebédre, van, aki fejőszéket barká¬ 
csol délután és este rádiót hallgat. 

Nem tudok lelkesedni az ilyesfajta ri¬ 
portokért, ha már kevés a papír és az 
esemény hétvégére, akkor töltsük meg a 
lapot érdekesebb anyagokkal, vagy leg¬ 
alábbis oly nyilatkozatokkal, amelyek 
izgalmasabbak, bekalkulálják a véletlent 
is. Néhány mintával szolgálhatok. 

F. J. szárazdajka: — Holnap, úgy dél 
körül, valószínűleg elcsúszom a síkos 
járdán, úgyhogy kórházban töltöm a 
hétvégét. Amikor gyógyultan távozom 
majd, bálából szívkiildibcn emlékezem 
meg a doktor urak jóságos kezeiről. 

Cs. T. tűzoltó: Vasárnap szolgálatban 
leszek. Ügy, gondolom tíz óra felé lesz 
majd egy nagyobbacska tűzesetünk Óbu¬ 
dán, dél felé talán két kéménytüzünk, 
délután háromnegyed négy tájban egy 
téves riasztásunk. 

G. M. magántisztviselő: — Holnap 
délelőtt 11 óra környékén a Só utca 
sarkán, hirtelen támadt szél lefújja majd 
B. Ilonka 18 éves gimnazista lány ka¬ 
lapját, én felveszem, bemutatkozom ne¬ 
ki, kiderül, hogy egyforma gondolkozá- 
súak vagyunk, egyikünknek sem tet¬ 
szett az Ígéret földje. Utána moziba me¬ 
gyünk. Valószínűleg újra megnézzük az 
ígéret földiét, sok a sötét kép benne. 

Dr. N. N. fülorvos: — Még nem ala¬ 
kult ki a pihenőnapom végleges prog¬ 
ramja. Lehet, hogy feltalálom a hóesés 
energiájának kihasználási elvét, lehet, 
hogy írok egy mai tárgyú musical coinc- 
dyt, de az is lehet, hogy egy jót al¬ 
szom délután. 

Vinkó Geyza könyvszakértő: (Bp., 
XXV., Fuszek Ágoston utca 4/cs.): 
— Ha minden jól megy, azzal az ürügy¬ 
gyei, hogy meccsre megyek, délután fél¬ 
háromkor ellógok hazulról, feleségem, 
született Bojler Tusi, mit sem sejtve ér¬ 
melegítőt köt majd otthon. En ezalatt 
találkozom Vánca Ildikó gépírónővel, 
(Bp., I., Klastrom Sebestyén u. 24„ 11. 
cm. 978.) a Bazsalikom eszpresszóban, 
onnan felmegyünk legjobb barátom 
(Stöpp Zénó) lakására (Bp., X., Pocsvai 
Gergely utca 3. fszt. 5.). Hogy ott mit 
fogunk csinálni, azt még nem tudom. 

Végül e sorok írója: — Valószínűleg 
délelőtt tízig lustálkodni fogok, utána 
megreggelizem. Hogy aztán mit csinálok, 
még nem tudom pontosan. Lehet, hogy 
fogat mosok ... 




Szellemek 


Divatos szakma 


(Tuba Jenő rajzi) 



- Mi történt veled? 

- Keresztülment rajtam egy rakéta!' 


Figyelmeztető - 
tábla 



(Tóth Józseí rajza) 


□ 





Nyolcasok 

(Spann Endréné rajza) 



Fortissimo 


(Batiz Levente rajza) 



Színházi 
nevelő módszer 

(Tóth József rajza) 


a tolakodás meg¬ 
szüntetésére 


ruhata'r 

B ED ARAT 


^ - hl?. 



irttr . 


Tardos Pcter 






















































Portugáliában 


'| WVVVVWTH": 


fellázadt! 


Salazar: Nagy ég! Már a hazai gyarmat is 


- Profit! 



Kapitalisták újéve 


ISAL^ADA a 



Pont, vessző, kérdőjel, satöbbi, 
mindenható írásjelek 
segítik szép mondatba kötni, 
mit alkot szárnyas képzelet. 

A kétség nem játszik veled 
és nincs az értelemre gondod — 
A vers szavak rejtvénye lett, 
száműzték a vesszőt, a pontot' 

Hajdan a császár száműzöttje 
a költő volt, Tomi felett 
felhők közül nap nem tűzött le, 
római nap — szálltak szelek — 
Most meg szegény írásjelek 
tragikus balsorsán borongok: 
a vers szavak rejtvénye lett, 
száműzték a vesszőt, a pontot! 


Szegény Írásjelről 

Megéri még, aki bevárja: 
a versben szó-köz sem lehet 
vagy mint sakktábla négy huszárja, 
a vers szava úgy lépeget. 

De lesznek szép kísérletek: 
szöveged jobbról balra mondod ... 
A vers szavak rejtvénye lett, 
száműzték a vesszőt, a pontot! 


AJÁNLÁS: 

Fúrj-faragj, költő, ez a gondod! 
Bonts anyagot, szőjj elveket! 

Jó újítás . ha a kibontott 
magánhangzókat elveted, 
s a mássalhangzót tűzre tedd , 
mint végül ledöntött sorompót ... 
Írd hát bianco versedet 
s nem kellenek vesszők s a pontok! 



Bródy László 


J 




Műsorgondok a Colosseumban 


o 


Toncz Tibor rajza 

.. 

rajza 


Meglepetés a sivatagban 


- Nem kell ez már a közönségnek, igazgató úr! 
Elő kellene venni a jó öreg Csárdáskiiálynőt. . . 

- Rájöttek már, hogy miért 
rossz a kenyerük? 

- N^m tudtuk kisütni! 


Ulyan furcsa ízű ez a pörkölt. . . 

helyett naranccsal csináltam 


Toncz Tibor rajza 


Közellátási revünk 




































A hómunkás is ember 


Vasvári Anna rajza 


- Megint csak háromszögletű van? . 


^ Nagy Gábor fiatal gépészmérnök háta 
^ mögött nem sugdolóztak a Mákonyvirt 
S Kisgépgyárban. Szelíd, szorgalmas, derűs 
^ és mindenekelőtt jószívű embernek tar- 
^ tolla mindenki a kapuőrtői a vezérigaz- 
S galóig. A személyzeti osztálynak sem 
S okozott gondot, apja segédmunkás volt, 
anyja alkalmi mosónő. Az egymás bel- 
ügyeibe avatkozás átkos-viharos szele őt 
elkerülte. Védett volt, mint a Kis-Bala- 
Ion. ahol a puskás embert kívülre parán¬ 
yi csolja a tilalom. 

S Pár esztendeje profilírozták a gyárat. 
^ A háztartás gépesítése felé terelték a fel- 
<. sőbb szervek a műszakiak tehetségét. 


Lelkes, fiatal technikusokból és mérnö¬ 
kökből munkabrigád alakult azzal a cél¬ 
lal, hogy újjátervezik az eddigi kis vil¬ 
lanymotorokat. A gyár termelése fellen¬ 
dült, külföldi megrendelésre Dél-Ameri- 
kába is szállított. — Ki adja át a gépe¬ 
ket? — töprengdl a vezetőség. Amikor 
fény derült arra, hogy Nagy Gábor az 
angol mellett spanyolul is beszél, úgy 
megörültek, hogy nyulat lehetett volna 
vei ük fogatni. 

Az első szállítmány útnak indult l)él- 
V Hantába, Nagy Gábor átadta a Má- 
k n virt kisgépeit a braziloknak. Ide- 
Imx élménybeszámolót tartott a 20 000 
kilométeres útról, és új megrendeléseket 
is hozott az aktatáskájában. 

Amikor a második szállítmány átadá¬ 
sáról hazaérkezett, kitüntetés várta. Rög¬ 
vest a kultúrterembe vitték, ahol a ve¬ 
zér helyettese ünnepi hangon méltatta 
Nagy Gábor munkásságát. A jelenlevők 
lelkesen megtapsolták, és minden jót 
kívántak az óceánt átszelő hazánk¬ 
fiának. 

Az ünnepséget követő szűkköríi ban¬ 
ketten Nagy Gábor félrehívta a vezér 
helyettesét. Hazaérkezése óta nem sike¬ 
rült négyszemközt beszélni vele, most élt 
az alkalommal. 

— Igazgató elvtárs, a villanygépek 
egy része nem vált be, valószínű terve¬ 
zési hiba lehet. Utána kellene nézni, mert 
n brazilok sokat panaszkodtak. 

— Panaszkodtak? — húzta fel bal 
szemöldökét a vezér helyettese. 

— Igen, és pótalkatrészeket kérnek. 

— Iim — nyúlt poharáért, és vissza¬ 
ment a többiekhez. 

Nagy Gábor másnap egy heti szabad¬ 
ságra. Mátraházára utazott. A vezér he¬ 
lyettese pedig felkereste a fiatal terve¬ 
zők munkabrigádját. Elmondta az előző 


napi beszélgetést, és felhívta a lelkes fia¬ 
talok figyelmét a brazilok panaszára. 

— Nézzenek utána — emelte fel hang¬ 
ját határozottan. 

— Hm ... — mondta a munkabrigád 
leglelkesebb tagja, és összenézett a töb¬ 
biekkel. 

És csakugyan utánanéztek. A Mákony¬ 
virt több évtizedes fennállása alatt ily 
gyorsan utasítást még nem követtek. — 
Úgy látszik, a fejébe szállt ennek a 
Nagynak a kitüntetés — mondta az 
egyik, aki még ajándékkönyvet is ritkán 
kapott munkája elismeréséül. — Meg¬ 
kóstolta a nyugati levegőt, már nem tet¬ 
szik neki az itthoni bableves-szag — né- 
pieskedett a másik. — Áh, az a kitünte¬ 
tés, csak hagyjuk, könnyű volt neki, 
szép szál legényember és a minisztérium¬ 
ban egy elvált asszony intézi az ilyen 
ügyek felterjesztését — suttogta a vezér¬ 
helyettes titkárnője, akit a vezetők első- 
» sorban azért tartottak, hogy a nőügyek 
árnyéka se vetődjön rájuk. — Meg ez 
az angol, spanyol beszéd is, na jobb, ha 
nem bolygatjuk. Proli-gyerek hogy u 
fenébe tanulta volna meg — fontoskodott 
a tervosztály helyettes vezetője, aki 
anyanyelvével is hadilábon állt olyany- 
nyira, hogy negyedévi jelentését felesé¬ 
gének adta át lektorálásra, mielőtt az ille¬ 
tékeseknek benyújtotta volna. 

A rágaloinária naponta új és új motí¬ 
vumokkal kottázódik a Mákonyvirt 


V 


irodaházában. A vezérhelyettes rendkí¬ 
vüli osztályértekezlet összehívását ter¬ 
vezi Nagy Gábor ügyében. De úgy érzi, 
a teljes dokumentáció még nincs együtt, 
tehát vár az „utánanézés” újabb lelep¬ 
lező adataira. 

A Mákonyvirt munkájának megköny- 
nyítesére adtuk közre ezt a kis tudósítást. 
Ha az olvasók közül valakinek észre¬ 
vétele és bejelentenivalója lenne a szó- 
banforgó ügyben, úgy írásban jelentse. 
Cím: Mákonyvirt Kisgépgyár. Budapest , 
Irigység utca 13. 

Tóth János 

Gépesített konyha 


Vigyázat! Kezdő! 


Balázs-Piri Balázs rajza 

Az igazgató behívatta az előadót: 

— Kedves Kovács kartárs, ugyebár 
maga ismeri a Ruzicskait? 

— Hogyne, a kuglipartnerem. 

— Arról van szó, hogy az unoka¬ 
húgom, aki Ruzicskainál dolgozik, 
szeretne átkerülni a II. számú tele¬ 
pükre. Tudja, pont azon a tájékon 
lakik. Ügy gondolom, hogy ez nem 
nagy ügy, mert ha az lenne, nem is 
venném igénybe szívességét. Hiszen 
tudja, elvi ellensége vagyok minden 
protekciónak. 

Kovács megnyugtatta az igazgató¬ 
ját, hogy Ruzicskai direkt örülni fog, 



< 

< 

< 

< 

< 


< 

< 

ha kérésének eleget tehet, már csak 
azért is, mert a vállalat jár jól, hi¬ 
szen, ha a dolgozó közel lakik a 
munkahelyéhez, sohasem késik el, 
és mindig kipihenten ér oda a vál¬ 
lalathoz. 


— Magamról tudóm — tette hoz¬ 
zá —, hogy milyen fárasztó, hosszú 
villamosozás után, a csúcsforgalom¬ 
ban megtépázva megérkezni a hiva¬ 
talba. 


Azon a napon, amikor Kovács köz¬ 
benjárására az áthelyezés elintéző¬ 
dött, az igazgató törölte Kovácsot a 
prémiuml istáról. 

Ilyen az én igazgatóm — gondolta 
búsán Kovács —, nem akarja, hogy 
olyan színezete legyen a dolognak, 
mintha az áthelyezést honorálná a 
prémiummal. Csak puritán főnöke ne 
lenne az embernek! 

Néhány hónappal később az igaz¬ 
gató újra hívatta Kovácsot. 

— Az öcsémről van szó. Általános 
iskolában tanít, pedig középiskolai 
tanári képesítése van. Kérvényezte, 
hogy végre gimnáziumba kerüljön. 
Hallottam, hogy a maga feleségének 



- Amíg ezt a kettőt elhelyezem, addig vigyázzon a többire! 

Egy francia rendőrben bízni lehet 

Schwott Lajos rajza 


a fivére intézi a minisztériumban az 
ilyen ügyeket. 

— Szólok neki. 

— De csak akkor, ha a rokona ér¬ 
tékeli öcsém munkáját. Kiváló tan¬ 
erő és az iskola látja majd hasznát 
annak, ha odakerül. Ha nem így len¬ 
ne, nem is kérném, mert én mindig 
harcoltam az összeköttetések kihasz¬ 
nálása ellen. 

Az igazgató öccse a gimnáziumba 
került... Egy héttel később töltötték 
be Kovácséknál a megüresedett fő¬ 
előadói tisztséget. Kovács volt a nagy 
esélyes, de az igazgató mellőzte. Ko¬ 
vácsot már nem érte meglepetés: pu¬ 
ritán főnöke vigyáz a látszatra! Ne 
higgyék a dolgozók, hogy ő így akar¬ 
ja viszonozni a privát szolgálato¬ 
kat ... 

Nem sohkal később így szólt Ko¬ 
vácshoz az,igazgató: 

— Meg sem köszöntem, hogy an¬ 
nak idején az öcsémet áthelyeztette 
a gimnáziumba. Most arról lenne szó, 
hogy szakmai küldöttség megy Prá¬ 


gába, szeretném, ha az öcsém tagja 
lenne a delegációnak. 

— Szólok a sógoromnak. 

Kovács, ígéretéhez híven, felke¬ 
reste sógorát, de az elvont prémium¬ 
ra és arra a mellőzésre gondolt, amely 
miatt nem lett főelőadó belőle. 

— Nem szándékoztok az igazgatóm 
öccsét véletlenül a prágai kongresz- 
szusra küldeni? — kérdezte Kovács 
a sógortól. 

— De igen. 

— Akkor húzd ki gyorsan a nevét. 

Kovács másnap jelentette, hogy az 
ügyet képtelen volt elintézni. 

Két hét múlva az igazgató Ková¬ 
csot jó munkájáért kitüntetésre ja¬ 
vasolta, és pzer forint jutalomban ré¬ 
szesítette ... 

El akarta kerülni azt a látszatot, 
mintha Kovácsot a sikertelen köz¬ 
benjárás miatt ütötte volna el a ju¬ 
talomtól. 

Tanulság: egy puritán főnöknek 
sohasem szabad szívességet tenni .. 

Palásti László 

- Remek. De a Bimbó mért nem eszi? 

- Mert marha a marha. 


Minden út Rómába vezet ? 

Schwott Lajos rajza 



- Nem találtunk nála mást. csak a mi intézetünk elbocsátó* 
levelet... 

Elszánt emberek 

Szegő Gizi rajza 



- Maga is tojásért jön? 


Kedves Dobos néni! 

Mint levelében bő részletesség¬ 
gel kifejti: Berec Vince és fele¬ 
sége, Zsófia, immáron hét év óta 
pontosan és késedelem nélkül fi¬ 
zeti önnek az élet járadékot, az 
öntől megvásárolt kétszobás csa¬ 
ládi házért, alig néhány HÉV 
megállónyira Pesttől. Berec éknek 
nem volt pénzük, Dobos néninek 
meg kevés volt a nyugdíja, ha¬ 
mar létrejött tehát az egyezség: 
Berecéké lesz a kis ház, és fizet¬ 
nek érte havi hatszáz forint élet¬ 
járadékot Dobos néninek — élete 
fogytáig. Sőt, ha netán elszólitaná 
az Ür, el is temettetik elsőosztályú 
kivitelben. Így kötötték az egyez¬ 
séget, méghozzá közjegyző előtt, 
ez áll az adás-vételi szerződésben 
is. Mert Dobos néni tisztességben 
szándékozik elköltözni az élők vi¬ 
lágából, ha majd arra kerül a sor. 

Nadehát, amint látom, egyelőre 
szó sincs erről, sőt már régen el¬ 
múlt a Dobos néni hét év előtti 
asztmája is, hála a kerületi SZTK 
kitűnő orvosainak. És ami a leg¬ 
fontosabb, a derek Berecék ezért 
önnek, kedves Dobos néni, soha 
szemrehányást nem tettek, egy 
rossz szót sem szóltak, csak fizet¬ 
tek, mint a köles. Fizettek pedig 
— a szerződés megkötésétől el¬ 
múlt 85 hónap alatt — kereken 
ötvenegyezer forintot, holott az ön 
kis családi háza, bár nincs túl 
messze a HÉV-megállótól, ma sem 
ér többet — azon a helyen — 
negyvenezer forintnál. Fizetik to¬ 
vábbá Berecék a ház karbantartá¬ 
sát, tatarozását, adóját és mindent, 
ami teherféleség egy kis családi 
házzal jár. Igaz, hogy ezért az 
egyik szobát ők lakják, és tör¬ 
vényszerűen eljön majd egyszer 
az idő, amikor tehermentesen tu¬ 
lajdonukba kerül az ingatlan. így 
szerződtek, és önnek sem lehet 
panaszra óka: békés otthona van 
a különbejáratú másik szobában. 

Örüljön, kedves Dobos néni, 
hogy önöknél így alakult a hely¬ 
zet. Az „életjáradékos adás-vétel¬ 
nél” ugyanis gyakran előfordul, 



hogy nem jön ki a számítás: a 
vevő túl egészségesnek találja az 
eladót, s túl hosszúnak a részletet. 
Ilyenkor megindul az áskálódás, 
a vevő megkeseríti az eladó hátra¬ 
levő napjait, és nemegyszer elvi¬ 
selhetetlenné teszi az életét. Bere¬ 
cék nem ilyen vevők, nem ilyen 
emberek, de ön, kedves Dobos 
néni, mégis telve van aggodalom¬ 
mal. Félti Berecéket, félti az 
egészségüket, és arra gondol: mi¬ 



ből fogják majd fizetni a követ¬ 
kező években az önt jogosan meg¬ 
illető élet járadékot? ön szerint 
ugyanis Berecék könnyelmű életet 
élnek, színházba, moziba járnak, 
lumpolnak, duhajkodnak; szil¬ 
veszterkor is reggel hat után tér¬ 
tek haza, és mindemellett veszé¬ 
lyes téli sportot is űznek, vasár¬ 
naponként még síznek is, ősszel 
pedig a hegyormokat járják. Mi 
lesz — kérdi ön nagy aggodalom¬ 
mal — , ha megbetegszenek, vagy 
ha esetleg valami baleset éri őket? 

Szeretném megnyugtatni, ked¬ 
ves Dobos néni! Megbízható in¬ 
formációim szerint Berecék nem 
léha emberek és nem könnyel¬ 
műek, csak fiatalok: ketten együtt 
tizenöt év múlva lesznek annyi 
idősek, mint most Dobos néni. 
Húsz-huszonöt év múlva mindket¬ 
ten jelentős nyugdíjat kapnak, és 
ebből továbbra is éppen olyan 
pontosan fizetik majd önnek a 
havi hal százat, mint ahogy eddig 
is fizették. 

Ennél többet én sem tudok ön¬ 
nek garantálni, kedves Dobos 
néni!. . . 




Juci ka M <*• títeuti oüttMt 


Pusztai Pál rajza 

















































A hollandus 
dilemmája 



- Menjek ki. . . ne menjek ki . . . 


N yugat-Iriánban 

Erdei Sándor rajza 



- És most mondd meg, hogy annakidején milyen jogon szállta meg Hitler 
a mi Hollandiánkat? 



Ügy hírlik a távol Amerikából, 

Hogy az absztrakt művészet 
A válságból kilábol. 

... És mit tetszik gondolni vajon 
Ki segít a bajon? 

Nem kertelek, kimondom: 

Egy majom! 

Szóval, ezentúl nem ágon hintáz, 
Csak fest, pingál, színeket mintáz 
A csimpánz. 

Hát ez igazán telitalálat, 

Hogy egy látszólag oktalan állat 
A farkát használva, mint 

rögtönzött ecsetet, 
A vászonra absztrakt remeket 

keneget. 

Csakhogy a csimpánz-művek ára 
Máris felszökött száz dollárra, 

Így másnak is megnő a mersze, 

És megindul a verseny, persze. 
Elvégre, hogyha meggondoljuk. 
Vannak szamarak, marhák, borjúk, 
S nem is kell más, csak festék, 

vagy tinta , 


A farok lódul, mint a hinta, 

És kész is az új kubista minta .. 

Lehet, hogy jön egy csodaló, 

Egy absztrakt Michelangelo. 

Vagy feltűnik, mint a nagy Vinci, 
Egy zseniális selyempincsi. 

Aztán majd bezárul a kör, 

Esztéta lesz az ökör, 

Aki a szamárral, 

Mint egyetemi tanárral 
Vitába száll, hogy a Riska 
Kubista, avagy futurista? 


A festő pedig, ha csak ember, 
Bőrében mutatkozni nem mer, 
Hanem fogja ecsetjét és orozva 
Magát csimpánznak maszkírozza 
Es bambán csücsörítve száját, 
Makogva csapja be 
A korlátlan 
Lehetőségek 
Hazáját. 

(Pszt, csak ne olyan hangosan, 

Mert a lónak is füle van!) 

Ftilöp György 

Nemrégiben az ötödik ke¬ 
rületbe utaztam, mert bizonyos 
iratokat kellett beszereznem a 
körzeti járás osztályügyi ható¬ 
ságánál. Dolgomat végezve, a 
Tanács körúton hóviharba ke¬ 
rültem, s betértem a közeli 
fogadóba, hogy ott várjam 
az ítéletidő végét. 

A vendéglő egészen néptclcn 
volt még, csupán a kályha 
mellett ült egy angolbajuszos, 
őszülő halántékú férfi, erős szi¬ 
varfüstbe burkolózva. A kályha 
közelébe húzódtam magam is, 
és miközben forró feketekávé- 
mát szürcsöltem — hogy valami-\ 
vei agyonüssem az időt ma-< 
gam elé teregettem az imént' 
kapott okmányokat, végigbön¬ 
gésztem pecsétéit, és átolvastam 
a hivatalosan megszövegezett in¬ 
doklásokat. Ilyen módon, mi¬ 
közben irataimat nézegettem, 
észrevettem, hogy szomszédom 
igen különös, érdeklődő pillan¬ 
tásokat vet feléjük. Majd le 
győzve tartózkodását, zavart mo¬ 
sollyal felém fordult, és azt 
kérdezte, miközben papírjaim 
fele bökött: 

- Elintézték? 

Barátságos bólintásomra kö¬ 
zelebb húzódott asztalomhoz, és 
így szólt: 

- Engedje meg, hogy bemu¬ 
tatkozzam. Dobordai felügyelő 
vagyok. Ne vegye tapintatlan¬ 
ságnak, de véletlenül az irataira 
pillantottam, és felismertem raj¬ 
tuk annak a hivatalnak a bélyeg¬ 
zőjét, ahol pályafutásom egyik 
legérdekesebb, talán legkülönö¬ 
sebb esetével találkoztam. 

Kint teljes erővel dühöngött 
a hóvihar. A felügyelő megsár- 
gult levélborítékot vett elő tás¬ 
kájából, majd felbontotta: 

- Felolvasok önnek egy leve¬ 
let, melyet két évvel ezelőtt 
egy éjszaka csúsztattak be laká¬ 
som előszobaajtaján. A levelet 
egy hivatalnok írta, aki ama 
hivatalban dolgozott, mely hi¬ 
vatal pecsétjét ma itt, az ön 
ügyiratán fölismertem. A levél 
így szólt: 


mások ítélkezzenek felettem, 
nem leszek gyáva ahhoz, hogy 
magam ítélkezzem magam felett. 
Néhány héttel ezelőtt új íróasz¬ 
talt kaptam, s miközben régi 
iróasztaloml?ól rámoltam át a 
holmijaimat, egy akta hullott ki 
két fiók közül. Felemeltem, és 
elbült bennem a vér. Az aktát 
két évvel ezelőtt adta be egy 
ügyfél. Az irat nyilván még 
annak idején a fiók mögé csúsz¬ 


Valamit dadogtam rá, miköz¬ 
ben az iratot kihúztam a kály¬ 
hából, és z^ebrevágtam. Nem 
is emlékszem rá, hogyan jutot¬ 
tam ki az utcára. A tetem olt 
feküdt a zsebemben, én pedig 
mentem vele. A gyilkos az ut¬ 
cán sétált áldozatával! El nem 
dobhatom, ’ gondoltam kétségbe¬ 
esetten, hiszen az akta teljesen 
agnoszkálható. Ha legalább ősz- 
szeroncsoltam volna a belégeti 



Felügyelő úr! Midőn utoljára 
veszem kezembe a tollat, a lelki¬ 
ismeretemen akarok könnyíteni. 
Ha gyáva voltam abboz, hogy 


hatott, ott döglöti meg az író¬ 
asztalomban. Két éve! Két éve 
fekszik a kérelem hullája az író¬ 
asztalomban anélkül, hogy akár 
én, akár más észrevette volna. 
Én nem r agyök bűnöző - fel¬ 
ügyelő úr én sóba életemben 
nem lettem volna képes a leg¬ 
csekélyebb erőszakosságra sem. 
Gondolja el a lelkiállapotomat. 
Megöltefh egy ügyiratot, és a 
teteme itt hever a hivatali he¬ 
lyiségemben! 

Erőm nem volt ahhoz, hogy 
az aktát bevigyem az osztály- 
főnökömhöz, és leleplezzem ma¬ 
gam, itt pedig nem tartogathat¬ 
tam. Szinte hihetetlen, hogy 
idáig is nem keresték, hogy nem 
érdeklődtek utána. Nincs egyéb 
választásom most már, mint 
hogy eltüntessem a döglött ak¬ 
tát, örökre megsemmisítsem. De 
hogyan? 

Ne higgye, felügyelő úr, hogy 
mindezt józanul és bűvös fejjel 
gondoltam végig. A fogam va¬ 
cogott , és verejtékeztem. Pillan¬ 
tásom a kályhára esett, és elha¬ 
tároztam, hogy elégetem. A 
kályha elé guggoltam, előkotor¬ 
tam a gyufás dobozomat, és ek¬ 
kor a szobába lépett a takarító¬ 
nő. 

- Az előadó kar társ még itt 
van? - kérdezte csodálkozva, 
majd szemrehányón így szólt: - 
Ne tessék a papírhidladékot el¬ 
égetni, össze kell gyűjtenünk a 
MÉH-nek. Tessék a papírkosár¬ 
ba dobni, mert minket szidnak 
össze érte. 


A Dunába fogom dobni, jutott 
hirtelen eszembe, és elsiettem a 
rakpartra. 

Ott bolyongtam a vízparton, 
míg besötétedett, lázas nyugta¬ 
lansággal. Végre úgy találtam, 
elérkezett a pillanat, hogy végre¬ 
hajthatom a tettet. Senkit sem 
láttam magam körül, mélyen be¬ 
hajoltam a víz föle, és az aktát 
a folyamba löktem. Midőn utá¬ 
nanéztem, kétségbeesve láttam, 
hogy a víz sodrában a papír 
nem merült el, Jmnem egyre se¬ 
besebben úszik el a viz felszí¬ 
nén, majd hirtelen elvesztettem 
a szemem elöl. 

Elgyötörve értem haza , ágy¬ 
nak estem. Reggelig nem huny¬ 
tam le a szememet. A hivatal¬ 
ban beteget jelentettem, otthon 
maradtam. Délután lesurrantam 
az utcára, és szivszorongva la¬ 
poztam át az Esti Újságot. Las¬ 
san megnyugodtam. Huszonnégy 
őrá'a nem ment le egy falat a 
torkomon, most először ettem 


néhány falatot, néhány órát 
aludtam is. 

Reggel bementem a hivatal¬ 
ba , s mint minden nap, a pos¬ 
tával kezdtem. És most nem tu¬ 
dom leírni önnek, mit éreztem! 
Egy borítékban az én aktám ér¬ 
kezett vissza még nedvesen, de 
tisztán, olvashatóan. Valaki ki- 
balászta, és visszaküldte a hiva¬ 
talba, hiszen a fejbélyegzőnk 
olvashatóan rajta volt a tetem 
külzeten. 

Nem részletezem önnek to¬ 
vább, felügyelő úr! Olyat tet¬ 
tem ezután, amire már talán 
csak egy örült lehetne képes . 
A még nedves tetemet feldara¬ 
boltam, és egyenként megettem! 
És mindezt úgyszólván a kol¬ 
légák és az ügyfelek orra előtt! 

Délre kirázott a hideg. Ideg¬ 
lázam volt, mégis szinte elége¬ 
dett voltam. Úgy éreztem, a U- 
dérc, mely a iclkémen ült, végre 
elhagyhat. 

Az irattárba mentem, hogy a 
másnapi munkát előkészítsem. 
A dohos irattárban zsineggel át¬ 
kötött, mennyezetig felhalmozott 
ügyiratok sorakoztak. Irataim 
közt kutatva, egy porlepte akta- 
köteg esett le a polcról. Fel¬ 
emeltem, hogy a helyére tegyem, 
miközben rápillantottam a cső- 
mag legfelső aktájára. És ekkor 
úgy éreztem, hogy a koponyá¬ 
mon belül egy gyertya ég, és a 
szemgödreimből rám vigyorog 
két körbélyegző. És mindez 
olyan szörnyűséges volt, hogy 
hangosan kacagni kezdtem. 

A felső polcról ugyanis az é n 
megevett aktám máso¬ 
lata bulit a fejemre . .. 


A felügyelő Összehajtotta a 
felolvasott levelet, táskájába 
rejtette, és szótlanul szivarra 
gyújtott. 

- Valóban különös, hátbor¬ 
zongató eset - jegyeztem meg 
némi hallgatás után. - Szeren¬ 
csétlen ember. A történet nyil¬ 
ván az őrültek házában ér vé¬ 
get. 

A felügyelő némán bólintott: 

- Igen. Mi másnak lehetne 
nevezni azt a hivatalt? 


Somogyi Pál 




Aki meg akarja spórolni a T-dugó árát 


Kaján Tibor raja* 



A jelmezkölcsönzőnél 


Toncz Tibor rajza 



Azt hiszem, még ebben őrzöm meg leginkább a tekinté¬ 
lyemét! . . . 

Csőmbe Katangában diktál. Olcsó 
vicc volna, ha most azt mondanám, 
hogy azért diktál , mert ő maga nem 
tud írni; és nem is volna igazságos, 
mert nyilván tud imi. Az Union Mi¬ 
niére és a többi kapitalista vállala¬ 
tok ugyanis nem fizetnek ki aláirt 
elismervény nélkül egy vasat sem 
M. Csombénak, akinek írói tevé¬ 
kenysége e térre szorítkozik, tehát ez 
okból meg kellett tanulnia írni . Ez 
azonban nem pénzügyi tanulmány. 
Itt azt akarom csupán tanulmány 
tárgyává tenni, hogy hogyan lesz 
valaki Csőmbe. Csőmbe lényege a 
csombeség, tehát ahhoz , hogy vala¬ 
ki csőmbe legyen , egyáltalán nem 
szükséges, hogy az illető Csőmbe le¬ 
gyen. Vannak csombék, akiket nem 
hívnak Csombénak. A név teljesen 
mellékes. Csombét azért hívják 
Csombénak, mert benne van a vilá¬ 
gon a legnagyobb adag csombeség. 
Egy példa a csombeségre: Az ember 
hétfőn köt egy megállapodást, de 
keddre elfelejti, hogy megállapodást 
kötött, szerdára viszont elfelejti, 
hogy kedden elfelejtette, csütörtök¬ 
re viszont elfelejti, hogy szerdán el¬ 
felejtette, hogy kedden elfelejtette, 
és így tovább az ideggyógyintézetig. 
Ügy, hogy nyugodtan fogalmazhatjuk 
így a dolgot: Csomóéval nem lehet 
tárgyalni, mert mindent elcsombit, 
hogy csombulnák meg a csombesé- 
gét, és csombítlanitanák a világnak 
ezt a legcsombébb csombéját, mert 
már kezdenek az ember idegei is 
belecsombulni. 

G. M. 


Példabeszéd 

Fülöp György rajza 





Évközben 



Zárszámadáskor 


aiomnmr\\ 


. Fiatal teve nem bírja nz egyedüllétet, 
és a házasságközvetítőhöz fordul. 

— Volna valami az ön részére — 
mondja ez. — Hasonlókorú tevekanca, 
igen jóképű, jócsaládból való, de . .. 

- De? 

~ Egy hibája van — közli a házas¬ 
ságközvetítő türelmetlen üzletfelével. — 
Nincs púpja! 


Egy megnyúzott nerz a mennyország¬ 
ba jut, s ott a ncrzek Szent Péteré fo¬ 
gadja a kérdéssel: 

— Van-e valami kívánságod? 

— Igen -- nvöszörgi a jövevény, fá¬ 
zósan vonva össze magán a könnyű lep¬ 
let. — Bundát kérek, mert fázom. 


Két légy beszélget egy szoba mennye¬ 
zetén. 

— Vetted észre, milyen buták az em¬ 
berek? — kérdi-oz egyik. — Szép meny- 
ayezetet készítenek nekünk, ök meg a 
piszkos padlón járnak! 

K. B. 


Világos indok 


Pusztai Pál rajza 



* - Az lehet, de azok nálunk rúgtak be! 


Női dolgok 

Vasvári Anna rajza 



- Én az élettől már semmit sem várok .. . 



























Egy kis néprajz 


Várnai György rajza 


Két eszkimó találkozik 


Két angol találkozik 


Két magyar találkozik 


Két francia találkozik 


Bajban a foto-modell 


Toncz Tibor rajza 


- Esküszöm, Aladár, csak pillanatfelvétel volt! 


Sportolóinkat egyre gyakrabban és 
egyre hosszabb időre küldik kül¬ 
földre, hogy színes útirajzokat írja¬ 
nak a lapok számára. Amikor ebben 
az évben már a huszonötödik sajá¬ 
tos stílusú és megdöbbentő színvo¬ 
nalú útleírást olvastam el izmos te¬ 
hetségű sportembereink tollából, be¬ 
láttam, hogy minket, hivatásos toll- 
forgatokát hovatovább teljesen föl¬ 
mentenek a fárasztó utazások, és toll¬ 
szárrágások kényszere alól. Köteles¬ 
ségemnek éreztem tehát, hogy cse¬ 
rébe én is átvállaljak valamit azok¬ 
ból a feladatokból, amelyek eddig 
viszont a sportolók vállait nyomták. 

Jó alkalom kínálkozott az egyik 
elmúlt vasárnap, amelyen úgyszól¬ 
ván valamennyi élvonalbeli sporto¬ 
lónk éppen kontinensen kívül volt. 
Kibéreltem egyik stadionunkat, és 
a hazai sporteseményre éhes druk¬ 
kerhad előtt nagyszabású sportbe¬ 
mutatót tartottam. 

Futballal kezdtem, tíz büntetórú- 
gást végeztem. A labdát szakszerűen 
lehelyeztem az ötös sarkára, és csőr¬ 
rel az üres kapu felé irányítottam. 
A tíz lövésből hétszer eltaláltam a 
szögletzászlót, háromszor nem. Ez¬ 
után elmondtam egy versemet (mert 
a sportoló-útirajzírók is el-elejte- 
nek társadalomfilozófiai értekezéseik 
közben egy-egy sportvonatkozásu 
megjegyzést), majd az atlétika terü¬ 
letén bizonyítottam be képességei¬ 
met: a 100 m-es síkfutásban 38,9 
mp-et értem el. S az eredményt 
csak azért nem lehet hitelesíteni, 
mert célbaérkezésemkor már nem 
Volt annyi erőm, hogy elszakítsam a 
célszalagot. 

Műsorom szünetében a közönség 
színvonalas szórakoztatására stílsze¬ 
rűen először egy tyúk beszélt az 
ábécéről, majd egy hajdú tartott 
harangöntési bemutatót. 

Félórás pihenés után ismét birto¬ 
kában voltam teljes fizikai erőmnek: 
szédületes gyorsasággal pörgettem 
meg a kalapácsot, és amikor elen¬ 
gedtem a lánc végét, több mint 
húsz méternyire röpültem ki a dobó¬ 
körből. 

Ezt és a többi, hasonlóan jól sike¬ 
rült produkciómat a közönség meleg 
gondolatokkal jutalmazta. A végén 
egyöntetű volt a véleményük: a ma¬ 
gam új területén semmivel sem ma¬ 
radtam el sportolóink útleírói telje¬ 
sítményeitől. 

Dunai Ferenc 


Van-e, ki e történetet nem ismeri? 


Mészáros András rajza 

Hallgatózó 

szomszéd 

Gerő Sándor rajza 


Adenauer: Nekem 
ez a zenebona tetszik! 





Elmerengve cs búra hajlón 
egy nyúl lapult az őszi tarlón. 

Míg füle gondoktól konyúl, 
így nyögdécsel a gyáva nyúl: "5 

„Az edzést még ma újra kezdem, 
világcsúcsra törekszem ezren. 

S bár hosszú táv nem kenyerem - 
próbát futok ötezeren . . . 

Mert, sajnos, itt van, itt az ősz, 
s csak az marad meg, aki győz. 
Csaholnak már a mérges vizslák 
gyerünk, tegyük le hát a vizsgát! 

Előre! Rajta! Rúgd a port! 

Vadász és vizsla! Vagy rekord!” 

Vadász lábánál ül a vizsla. 

Tudja, hogy rá is vár a vizsga, 
s ezért csóválja most fülét: 

„A régi időm nem elég, 
a régi stílus clavúl: 
új csúcsot állít be a nyúl. 

Mindenki csak rajtam mulat, 
hogy pedigrémen arany érem, 
a nyelvem lóg és el nem érem 
a tarló-távfutó nyulat. 

Megérhetem még, vén rekorder, 
hogy végül majd a sintér hord el, 
s a gazdám . . . Inkább hagyjuk ezt, 
mert szívem mindjárt fájni kezd. 

Úgyis tréningbe állok holnap - 
megmutatom a gyáva nyúlnak . . . 

Majd megmutatom kurta, kis-láb 
mit tudnak nyurgalábú vizslák . . 

Gazdám elé száz nyulat hordok: 
lepipálom a nyúlrckordot!” 

Békés István 



Kíváncsiság 

Török János rajza 



- Nagymama, mit visznek azok a nénik ott a fejükön? 

- A kontyukat, Pistike. 


Háry János legújabb meséje 

Szegő Gizi rajza 



- És jcinél kell befizetnem a magánbeszélgetések díját? 

Hovatovább nem lesz kü¬ 
lönbség falu és város kö¬ 
zött. 

Az elmúlt tizenhét év 
alatt ezer és ezer faluban 
vezették be a villanyt. 
Rendbehozták az utakat és 
iskolákat, művelődési há¬ 
zakat építettek. A Déryné Színház és a vidéki szín¬ 
házak rendszeresen járják a falvakat. A belkereskede¬ 
lem is segíti a falut: új üzleteket, áruházakat létesí¬ 
tettek, ahol ugyanazokat az árukat lehet kapni, mint 
Pesten. 

Nagy lépést tettünk előre. 

Akadnak aztán olyan falvak is, ahol már alig van 
különbség falu és város közölt. 

Van például egv falu egy pesti lapban — valahol a 
főszerkesztő hártamögött —, ahol már a siratóasszonyok 
is tupírozzák a hajukat és a böllér aperitifet iszik, mi¬ 
előtt levágná a disznót. 

Nem messze ettől a falutól, egy másik pesti lapban 
található az a falu is, ahol délutánonként ötórai teá¬ 
kon csaesacsázik a falu és a környező tanyák fiatal¬ 
sága. Ebben a faluban már radar jelzi, ha róka som¬ 
polyog a tyúkól felé, és a legkedveltebb magyar író 
Dürronmatt. 

Ugyancsak egy pesti újságban fekszik az a kisköz¬ 
ség, ahol már teljesen eltűnt a különbség falu és vá¬ 
ros között. Ebben a kisközségben minden megtalálható, 
ami Pesten. Még Lövölde tér és Akácfa utca is van. 

Mondom, az államunk sokat tett a faluért. 

De mi, újságírók, még többet. 



— Maga zsampli! — 
mondotta az eladó a vevő¬ 
nek, amikor drágállotta az 
árut. A vevő — olvasom az 
újságban — becsületsértési 
pert indított, de a bírósági 
felmentő ítéletet hozott, 
mert az a szó, hogy 
„zsampli’*, nincs benne egy szótárban sem, és a be¬ 
csületsértés megállapításához az érzet nem elegendő. 

Mi ebből a tanulság? 

Ezentúl mondjuk azt a társbérlőnek, hogy maga 
zsampli. Ha nagyon dühösek vagyunk, mondhatjuk azt 
is: ximóca! Maga ximóca! De ha nagyon a bögyünkben 
van az illető, mondjuk azt, hogy: maga nyuklajda! Ak¬ 
kor aztán megnézheti magát a szótárban! 

De azért a gyerekek előtt ne mondjunk ilyeneket. A 
mai gyerekek annyira fejlettek, hogy talán még ezt is 
megértik. 


Azt hallottam, hogy a 
Magyar Labdarúgó Szövet¬ 
ség egy ismert festővel tár¬ 
gyal, meg szeretnék fes¬ 
tetni azt a történelmi pil¬ 
lanatot, amelyről Grosits 
Gyula számol be dél-ame- 
' * rikai útinaplójában. 

Színhely: Chile. Idő: az 5 : 1-es vereség után. 

„Fiúk — mondia a felszólalások után emeltebb han¬ 
gon a szövetségi kapitány —, én úgy látom, hogy a 
tegnapihoz hasonló súlyos vereség nem értyet bennün¬ 
ket Dél-Amerikában, s a következő mérkőzéseken már 
jól fogunk szerepelni. — Ekkor letette kezét az asz¬ 
talra. — Aki elég erőt érez magában ahhoz, hogy a 
visszavágó mérkőzésen erején felül is kiválót nyújt¬ 
son, az tegye kezét a kezemre. 

Pillanatokon belül Baróti Lajos kezén tizenhét já¬ 
tékos keze pihent.” 

A kép, mint hallom, szabadkézzel, olajfestékkel lesz 
megfestve, a legfinomabb vásznon, óriási méretben. 
Csak még néhány részletkérdés nincs eldöntve. Egye¬ 
sek ugyanis azt szeretnék, hogy a képen legyen rajta 
a hét vezér is, amint könnyes szemmel figyelik a jele¬ 
netet. 



iB ©KmI dőit írdöoki 


(mikes) 


VÉSZFÉK 

Rohonczi csúcsforgalomban szállt ^fel a villamosra. 
Világéletében peches ember volt. Most is hű maradt 
önmagához. Az első kanyarban megcsúszott, és ráesett 
az előtte álló kopasz emberke fejére. Ez a labilis hely¬ 
zet csak pillanatokig tartott, mert egy csukafej esscl 
hamarosan eljutott egy árva tüsarokhoz. A tüsarok 
tulajdonosa csatasikítással omlott a karjaba egy mat¬ 
rónának, aki azt hitte, itt a világ vége, belekapaszko¬ 
dott a csengőbe, kettőt csilingelt, és elalélt. A vész¬ 
csengő hallatára a vezető vészfékezett,' és a még lábon 
álló utasok is egymásra dűltek. 

Egy ember állt csak az utasokon és a helyzet magas¬ 
latán: a KALAUZ! Bömbölve közölte hangos gondola¬ 
tait: 

— Meghúzza itt nekem a vészféket! Jó, hogy nem lök 
ki az ablakon! De ha kiabálok, aszongya: mit pofáz! 
Az ilyen menjen taxin . . . ! 

Folytatta volna még első szám harmadik személyben 
a jjiélyértelmü hegyibeszédét, ha nem hívta volna fel 
a figyelmét a bal lába alatt vergődő Rohonczi remegő 
hangja, ahonnan esdekelve kérte a kalauzt, hogy lép¬ 
jen le a füléről, majd félénken kíváncsiskodott: 

— Mondja, kalauz úr, kivel veszekedett mostanáig? 
Ki az a bizonyos „Ö”? Mert ha az utasoknak szólt az 
intelem, miért nem többes szám harmadik személyben 
szólott, ha velem akart veszekedni, miért nem magá- 
zódott, vagy ha valamelyik közeli ismerősét nevelte, 
miért nem tegezte? 

Hát igen. Rohonczi már ilyen ember! A földig sújtva 
is érdekli embertársainak beszéd-stílusa! Különösen, ha 
csak egyes szám harmadik személyben tudnak vesze¬ 
kedni. 

A kalauz azonban nem elégítette ki iRohonczi kíván¬ 
csiságát, inkább sértődötten visszaállt az utas fülére. 

Regős István 


VEGYES OSZTÁLY 


Kedves Nagymqma! Azt mond¬ 
tad. érdekel az iskolai élet. mik 
történnek. A humorista elemében 
érzi magát, ha az iskolában végig 
ül naponta 6-7 órát. 

Tudod, vegyes osztályban va¬ 
gyok, tehát a témám 50*/ o -kal meg¬ 
növekedett, a lányokat talán még 
jobban ki lehet figurázni. 

Például megtörténik, hogy 
Breuert (lány) hívják ki felelni. 
Persze Breuert éppen tupírozzák 
a barátnői. Dühösen lebukik a 
padja alá, füzetét keresni. 

Lassan kivánszorog a dobogóra, 
a fiúk közben ilyesmikkel biztat¬ 
ják: Siess, hogy jó helyet kapj! 

Breuer közben kiért a világot 
jelentő deszkákra. Nagy lélegzetet 
vesz, s elkezdi szavalni a szokásos 
házi áldást: — Tanárúrkéremnem- 
tudtammegirniaházifeladatot, mert 
a Vörös elvitte a füzetemet és a 
Vörös nincs itt, mert mozijegye 
van délelőttre — tehát nemtudtam- 
megcsinálniaházifeladatomat. Phü! 
Na ez is megvolt ... 

Tessék? Hogy mindig ezt a kifo¬ 
gást mondom? Hát tehetek én ar¬ 
ról, hogy a Vörös délelőtt jár mo¬ 
ziba? Tanár (lemondóan legyint): 

— Na, halljuk a mai leckét. .. 

Breuer: A mai lecke a „Mitől 
döglik a légy ” című fejezet volt. 


Erről a témáról keveset tudunk ... 
- kezdi feleletét, és előbbi állítá¬ 
sát később be is bizonyítja. 

A légy dögölhet légycsapótól, 
légyölő galócától, magyar filmek¬ 
től, fizika órától és miegymástól. 

Fekete közben oldalbaböki Sem- 
bérit, hogy nézze, micsoda világ¬ 
szám, alszik a Klamancsek. 

Sqmberi dühösen kifakad: — Na 
és mi van abban, miért kell ezért 
öt felkelteni? 

Közben a felelet végétért és a 
tanár a szokásos kommentárt fűzi 
hozzá: — Egész szép kis felelet 
volt, de hogy el ne bízd magad, 
kapsz rá egy szép kis kettest. 

Persze 'a szokásos biztatások 
most sem maradnak el, miközben 
Breuer végigmegy a padok között. 

— Ez is jobb mint egy gyomor¬ 
lövés. 

— Sok kicsi, sokra megy. 

Es Breuer szemeibe visszatér' az 
élet, újjáéled az emberiségbe ve¬ 
tett hite, és halkan motyogja maga 
elé: — Tényleg, sok kicsi sokra 
megy, hehe, sok kicsi sokra megy , 

Leül és aztán . .. aztán tovább 
folytatják a tupirozást. 

Korolovszky András 

II. gimn. tanuló 



















Értékes ritkaság 

Schwott Lajos rajta 



/ - Két napig* nem leszek otthon . .. 


Törzsasztal 


Balázs-Pirl Balázs rajza 



I -'fi4-feux/ 

Azt talán mondanom sem' kell, hogy én is lelkiisme¬ 
retesen elzarándokoltam a Városligetbe illusztris ven¬ 
dégünkhöz, Góliáthoz. A kijáratnál csíptem el az aláb¬ 
bi párbeszédet: 

— Na, hogy tetszett, nagymama? 

— Hát, leikecském, szép vót, szép vót, de azért ez is 
csak olyan, mint a többi bálna... 


Minap, vendégségben, amikor megszomjaztam, a házi¬ 
gazda előzékenyen érdeklődött: 

— Te, mennyi felórral iszod a vizet? 

* 

A kövér Meszetneki menyasszonya reakciósabb, mint 
a sok évi átlag. Rézmáz Kázmér szerint Meszetneki 
megkérte az ellenség kezét! 

* — th 

Kifogás Mussolini ellen 



Mint a lapuk megírták, az 
egyik Mussolini-csemete, Ro- 
mano Mussolini feleségül 
vette Maria Scicolone kis¬ 
asszonyt, aki arról nevezetes, 
hogy Sophia Igorén húga. 
Romano Mussolini foglalko¬ 
zása dzscssz-zongorista, s 
amikor megkérdezték tőle, 
mi a véleménye elhunyt 
atyja politikai nézeteiről, így 
válaszolt: 

— A fasizmusnak komoly 
tévedései voltak. Például el¬ 
lene volt a dzsessznek. 

Végre egy Mussolini is rá¬ 
jött a fasizmus hiányossá¬ 
gaira. 


Nincs többé betörés 



Szenzációs találmányt ho¬ 
zott a piacra egy angol gra¬ 
mofonvállalat, a ,, horkoló- 
lemeztEzzel a jelszóval 
kínálja a vevőknek: nincs 
többé betörés! 

Az állandó játszásra rög¬ 
zített lemezt éjszaka kell ját¬ 
szani, amikor senki sem tar¬ 
tózkodik a lakásban. A hang 
tökéletes horkolást utánoz , 
és időnként mély bariton fel¬ 
kiált: „Van itt valaki?!” A 
betörő ettől megrémül , és 
pánikszerűen menekül. 

Pláne , miután a hangos 
reklámokból már tudja, hogy 
milyen nagyszerű találmány¬ 
ról van szó. 


Elégtétel 

Várnai György rajza 

Nagyon lassú a posta cserő sán( jor rajza 



egy nap alatt viszi-hozza 


- Főnők 


a levelet Prágából. 

- Ki az? 

- A Szilágyi Erzsébet hollója. 


Fejlődünk! 


Pusztai Pál rajza 




tartsam 


mmetéhjavíUs 
tüzelő felhozasd 
ípsbérlo meg nevelése 
mester táncbaszedése 
udvdplőfelpofoidsa 
feliépés az IhV-ndl 
porolás, bútortologdtdS, 
ültipartner stb.sthstb. 


Vágyálom 

Hegedűs István rajza 




Az utcán egy pár andalog, 

Köröttük szárnyas angyalok 
Repülnek. 

Előttük egy presszó ragyog, 
Gondolnak tehát egy nagyot 
S beülnek. 

Búsan utánuk ballagok 
Én is leülök s hallgatok 
Irigyen. 

Búbánatosan darvadok 
És búmnak hangot is adok 
Imigyen: 

Ó, mámon tó ifjúság! 

Tiétek az egész világ, 

Tiétek! 

Egymásnak tűzforró kezét 
Fogjátok csupán csak ma még 
(Nem vétek .. .) 

Ám jön a tavasz, a ravasz 
S mint fehér szirom, csók havaz 
A szájon. 

Ha a lepkék is részegek, 

Még több szépben lesz részetek 
A nyáron. 

Mikor párás az őszi ég, 

A balkonon (férj s feleség) 

Ott álltok. 

Tündér ifjúság, halihó! 

Mire újra lehull a hó, 

Már váltok. 

Gergely Miklós 


E heti hirdetésünk 



- Én vagyok az új kocsikísérő... 









































































A Mezei Szorgalom Termelőszövet¬ 
kezet, ahova munkám szólított, jó 
tíi kilométerre van a vasútállomás¬ 
tól. 

— Sebaj — gondoltam magam¬ 
ban —, hiszen a termelőszövetkezet¬ 
ben tudnak érkezésemről. így remél¬ 
hetőleg nem kell az apostolok lovára 
fanyalodnom. Nem is kellett Az 
állomáson zörgős fogattal várt Ba- 
gos Pál, a termelőszövetkezet igás- 
kocsisa, és udvariasan föltessékelt a 
keskeny ülésdeszkára. 

— Csavaródzon be jól a pokrócba, 
mert vékony szél fúj a Dunáról, és 
ami azt illeti, messze van még a me¬ 
leg iroda. Vagy két órát szekerezhe- 
tünk odáig — áradt a szó a fogatos- 
ból. Mire elhelyezkedtem az ülés¬ 
deszkán, Bagos Pál eltűnt az érkező 
utasok tömegében. Ahogy később ki¬ 
derült, új fuvar után nézett: két-há- 
rom utast is megszólított, de nem 
akadt útitárs, csak két hatalmas cso¬ 
mag, amelyeket biztonság okáért lá¬ 
bunk előtt helyezett el nagy gonddal. 

— Nincs jelentkező — mondta ki¬ 
ábrándultán félig nekem, félig ön¬ 
magának. Még a pesti bevásárlásból 
hazaigyekvő feleségem is csak a 
csomagjait adta ide, ő is hűtlen lett 
a régihez. 

Alighogy elindultunk, mint a vi¬ 
har, úgy robogott el mellettünk a 
helybeli autóbusz, telistele a faluba 
igyekvő utasokkal. Bagosné is ott 
trónolt a hátsó ülésen, és vidáman 
integetett vissza a maradi fogatosnak 
és az elmaradott utasnak, aki elé a 
Mezei Szorgalom Tsz elnöke a ven¬ 
dégnek kijáró tisztelet jeléül külön 
szekeret küldött. 

Könnyem folyt a hidegtől, és el¬ 
gémberedett kezem ökölbeszorult, 
mire kétórai döcögés után megérkez¬ 
tünk. Az elnök elém sietett, és barát¬ 
ságos vállveregetés után így köszön¬ 
tött: 

— Örülök, hogy megérkezett, és 
mindannyian örülünk, hogy segítsé¬ 
gére lehettünk az utazásban. így leg¬ 
alább ma nem ették potyára a drága 
szénát Bagos Pál lovai. 

Dancs József 



Megnyugtató légikisasszony 

Mészáros András rajza 

- Nem kell idegeskedni, kis hiba az egész, mindjére 
rendbehozzuk! 


Önkiszolgáló-vendéglőben 

\ Toncz Tibor rajza 



Az utolsó bejgli-vicc 


Sajdik Ferenc rajza 

Lehet, hogy nagyravágyó 
természetem az oka, de időn¬ 
ként szeretek kezet mosni. A 
minap Szigliget felé utazva a 
tapolcai gyorsvonaton ás ez¬ 
zel a céllal nyitottam be a 
mosdóba, de tervemet nem¬ 
hogy túlteljesíteni, de még csak 
megvalósítani sem tudtam, mi¬ 
vel a csapból nem folyt a víz. 
A „Nem ivóvíz” felirat telje¬ 
sen pontos volt, mert azt a 
vizet, amelyik nincs, valóban 
nem leiiet meginni. A „Folyé¬ 
kony szappan” felírású kis 


bukócdényből sem folyt sem¬ 
mi, ami szintén logikusnak lát¬ 
szott: minek bosszantsák az 
embereket szappannal, ha nincs 
víz? 

Kérdést intéztein a kalauz¬ 
hoz, hogy miért nincs víz, s 
esetleg lesz-c később. Azt vá¬ 
laszolta, hogy ilyen hidegben 
lefagyna a tartályban a víz, 
elővigyázatosságból tehát a 
tartály üres. Tehát később sem 
lesz víz, mormogtam, mire a 
kalauz a fejét rázta, s naptá¬ 
rát elővéve nyugtatott meg, 
hogy március elején már való¬ 
színűleg lesz víz, hacsak várat¬ 
lan fagy keresztül nem húzza 
a MÁV szándékait. 

Hosszasan eltűnődtem. Négy 
fok hideg volt azon a regge¬ 
len, s ez még eléggé messze 
van az abszolút nulla foktól, 
amikor a molekulák elvileg 
megszüntetik mozgásukat. Mí¬ 
nusz 4 foknál a molekulák még 
nagyon virulensek, s úgy mo¬ 
zognak, mintha melegük lenne. 
A technika világában, az atom¬ 
energia korszakában, elektro¬ 
nikus számológépeket igénybe- 


véve még a bolygóközi utazás 
megindulása előtt nem lehetne 
valahogyan megoldani a mo¬ 
sakodás kérdését a gyorsvona¬ 
tokon ? 

Ne higgye azonban a MÁV, 
hogy én csak dohogok, s azt 
bezzeg nem mondom meg, 
hogy mit kellene csinálni. 
Igenis, vannak máris elgon¬ 
dolásaim, találmányaim, újí¬ 
tási javaslataim. 

Érzésem szerint, bár ezt 
még a kísérleteknek igazolniok 
kell, a meleg hatására a víz 
nem fagy meg, illetve a jég 
elolvad. Tehát még olyan 
sarkvidéki hidegben is, mint 
mínusz 4 Celsius, biztosítani 
lehet a víz folyékonyságát, s 
a vonat mosdóiban ki lehetne 
írni a diadalmas jelszót: „A 
víz folyékony jég!” 

Addig is lehetne mosdóvizet 
tartani a mosdókban, ehhez 
csak fel kellene találni a kan- 
csót, a fazekat és a pitlit. Ez 
talán nem lesz túlságosan nagy 
feladat feltalálóink géniuszá¬ 
nak. 

Táviratilag vissza kellene 


rendelni n külföldön működő 
vízkutatóinkat, ők talán még 
egy hazai gyorsvonaton is tud¬ 
nának vizet találni. 

Mindenki előtt közismert, 
hogy a tisztaság fél egészség, 
javaslataimat tehát nemcsak a 
MÁV-hoz, hanem az Egészség¬ 
ügyi, esetleg a Félegészségügyi 
Minisztériumhoz küldöm. Ké¬ 
rem a MÁV vezetőségét is, 
hogy álljon élére a „Kulturált 
utazásért {"-mozgalomnak, s ne 
adjon tápot az olyan rossz¬ 
indulatú közmondásoknak, 
mint „Utazni annyi, mint egy 
kicsit összepiszkolódni”. Ne 
elégedjék meg a MÁV azok¬ 
nak a kisgyerekeknek a hálá¬ 
jával, akik ezen a vonaton 
utaztak, s örömmel töltötte 
el őket a mosakodás előfelté¬ 
teleinek hiánya. 

Milyen lélekemelő lesz, ami¬ 
kor a rádió hazai híreiben 
halljuk, hogy újabb gyorsvo¬ 
naton vezették he a vizét, sl 
így fokozatosan eltűnik a vo¬ 
nat és a falu közötti különb¬ 
ség. 

Feleki László 



| j yuaCiUCjj umj ||p|i rdtrr r u i JŰ |J| [ n|^ uLjüp ^||^ a Y ]UUU Q 

iaval i le a bürokráciával ! le a bürokráciával ! le a bürokráciával i 


Olvastam a korabeli lapokban, hogy 
1961. december 16-án a XIV. kerületi Ros- 
nyák téren megnyílt az ország legkorsze¬ 
rűbb, melegpadlós vásárcsarnoka. Mikor ez 
a piacdöngető örömhír teljes nagyságában 
felszívódott a kalapom alá, szentül megfo¬ 
gadtam: amint talpalatnyi időm lesz, meg¬ 
nézem magamnak ezt a csoda-csarnokot. 
És megnéztem! Sokszor megnéztem! 

Kezdetben csak a villamosról mustrál- 
gattam ennek az újdonsült csarnok-bajnok¬ 
nak neonfénnyel övezett homlokzatát, ami¬ 
kor azonban észrevettem, hogy milyen so- 
katígérően pislogat vissza rám az ő ra¬ 
gyogó neonszemével, leléptem a villamos¬ 
ról, hogy meghajtsam előtte elismerésem 
zászlaját. 

... Egy vesszőhiánytól eltekintve - álla¬ 
pítottam meg rövid, de velős nézelődés 
után - igazuk volt a korabeli lapoknak, 
mikor ezt a tizenhét millió forintos zuglói 
létesítményt az ország legkorszerűbb vásár- 
csarnokává léptették elő. De. ha cn ezt a 
hiányzó vesszőt rábiggyesztem a „legkor¬ 
szerűbb” csarnokra, akkor az egész épít¬ 
mény „kórszerövé” válik. Rövid nézelődés 
után ugyanis mindazokat a kóros tüneteket 
felfedeztem ezen a vadonatúj csarnokon, 
amelyek manapság gyakran előfordulnak 
az építőiparban. Például: a homlokzati üz¬ 
letek vasajtói hol csukódnak, hol meg nem. 
(A javításuk folyamatost) A kirakati vas- 
rollókat csak egy igen erős kollektíva ké¬ 
pes le- vagy felgörgetni, ennélfogva, ahol 
az igen erős kollektíva hiánycikk, ott a rol- 
lók állandóan le vannak eresztve. A boltok 



emmr* 

(A BOSNYÁK TÉRÉN) 

pince-lejáratának „szabvány” lépcsői olyan 
keskenyek, hogy csak oldalra fordulva le¬ 
het rajtuk közlekedni. A hidcgpadlós bol¬ 
tok egyikében-másikában nincs vízlefolyó, 
ezért aztán a felmosáskor minden csepp 
vizet nagy kínlódás közepette ronggyal kell 
felszippantani, hogy meg is száradjanak. 
Ahol pedig vízlefolyó van, az olyan kicsire 
méretezett, hogy nem képes elnyelni a sá¬ 
ros szennyvizet. 

- Ez meg csak a felületes külcsín - 
vigasztaltak a vevők, és erősen biztattak: 
nézzem meg a csarnok belbecsét is. Meg¬ 
fogadtam a tanácsukat. Egyik lábam még 
jószerével túl se volt a csarnok főbejáratá¬ 
nak küszöbén, amikor a kalapomat egy hir¬ 
telen rámtörő huzat már a csarnok közepe¬ 
táján görgette. A tervezés - gondoltam - 
nyilván külön megtervezte a huzatot. 

Mikor a minden oldalról akadály nélkül 
randalírozó cúg engem is beszippantott a 
csarnokba, ámulattal látom, hogy ennek a 
csarnoknak nincsen teteje. Illetve van neki 
teteje, de csak olyan nyolc-tíz méteres da¬ 
rabon és legalább ilyen magasan. Meg is 
kérdeztem tőle mindjárt, hogy mi az ördö¬ 
gért hordja olyan magasan a tetejét, hiszen 
átver kegyed alatt az eső? Nem válaszolt. 
Ebből én arra következtettem, hogy nem 


akarja magára haragítani alkotóit. A csar¬ 
nok túlsó végén, ahová a huzat percek 
alatt továbbsodort, tizenkét elárusító-fülkét 
fedeztem fel egyTnás"mellett. ' Bekereteztem 
az egyikbe, mondván, meg akarom nézni, 
hogy milyen a melegpadlója. Semmilyen 
- mondotta a boltos didergőn de azért 
csak tessék befáradni, van itt más érdekes¬ 
ség is. - Majd előzékenyen felhajtotta a 
beépített pultot, hogy kényelmesen be tud¬ 
jak fáradni. De mégsem tudtam kényelme¬ 
sen befáradni, pedig alacsony ember va¬ 
gyok, mert az „ajtó”, amelyen be kellett 
fáradnom, alig 1 méter 50 centi magas. Az 
áthidalások felső pántjára rászcgecscltek 
cgy-egy abroncsot, kedves figyelmeztetőül: 
ha valaki belcveri a fejét, vigasztalódjék 
azzal, hogy a gumi puhább, mint a vas . . . 

Amikor a huzat végérvényesen kisodort 
az ország ..legkórszerűbb” vásárcsarnoká¬ 
ból, azzal vigasztaltam magam, hogy van 
itt fény is bőven, nemcsak árnyék. Ez a 
fény a csarnokon kívül ragyog. A csarnok 
melletti kis terecskén ugyanis húsz darab 
hatalmas villanyoszlop, negyvenkét erős¬ 
fényű égőjével beragyogja azt az aprócska 
területet, ahova majd a jó idő beálltával 
begördülnek az őstermelők dugig rakott 
kocsijai. . . Hadd csodálkorzanak az atya¬ 
fiak a rengeteg oszlopon és a túlméretezett 
világításon . . . 

De ezzel talán fény derül arra, hogy 
miként lehetett ebbe a drága építménybe 
ezt a rengeteg fusi munkát belesuszte- 
rolni ... 

Bernáth Ede 

Vendégünk: a bálna! 



< 3 ^^ <zmm< 


PÁRBAJ eqy qépemberrel 


— Hallottad? Trolibusz-vonalat építe¬ 
nek a Csipetke utcában! 

—- Ugyan? 

— Hallottad? Harmincezer új lakás 
épül a jövő esztendőben! 

— Ugyan! 

— Te, a Péteri most mesélte, hogy a 
trösztnél leváltották az igazgatót, inért 
elhanyagolta a szociális kérdéseket! 

— Ugyan! 

— Micsoda érdekes dolog, te, figyelj 
csak! Megtalálták Sámson parókáját! 
Tudod, akinek a hajával ment el az ere¬ 
je és olyan szépen énekelt Delilával... 

— Ugyan?! 

És mondhatsz neki akármit, lehetőt 
vagy lehetetlent, nagyszerűt vagy lesúj - 
tót, köznapi igazságot vagy fantaszti¬ 
kus sületlenséget, mindig sokat sejtetően 
és semmit sem sejtetően, cinikusan és 
kedveskedve, x>kosan és ostobán csak ezt 
hajtogatja ráncolt homlokkal és messzi 
bámuló, gondolkodó szemekkel, mint egy 
robotember: 

- Ugyan!? 

Most már szándékosan próbálgatom, 
fáradhatatlanul és makacson. Ügy kér¬ 
dezek, hogy színvallásra kcnyszerítsem. 
De minden erőlködésem hiábavaló. 
Ugyanaz a sokszor, unásig hallott szó, 
csak a hajlítás más, a hangsúly. Mint¬ 
ha azt mondaná: „Valóban? Hát ez 
nagyszerű!” — vagy: „Mit jössz ilyen 
maflaságokkal, hisz mindenki tudja!” — 
esetleg: — „Ez Js valami?” 

Pedig nem mondja egyiket sem — az¬ 
az hogy mindegyiket mondja. 

Fellőttek egy űrhajóst, és azt mondja 


rá „ugyan” — ő volt az első csodálkozó. 
Űrhajót akarnak indítani távoli égites¬ 
tekre, és azt mondja rá „ugyan” — ő az 
első bizakodó és kételkedő, ö az, aki* 
mindent tudott és látott előre zseniális 
„ugyanijaival. És ha valamelyik hír 
kacsa volt, ő akkor sem veszített, mert 
azt mondta rá „ugyan?” — tehát el sem 
hitte. 

Fél óra múlva nem bírom tovább. 

— Hát idefigyelj! Ne mondd nekem 


mindig és mindenre azt, hogy ugyan, 
mert szétvet a méreg és neked ugrok, és 
elkapom a torkod, és megfojtalak, és 
agyonütlek, és kitépem a nyelved, és . . . 

— Ugyan!? 

Gáncsot vetek neki és fellököm. 

Eldől, mint egy zsák, s mikor a föld¬ 
re huppan, úgy csörömpöl, mintha föld¬ 
rengés lenne egy ócskavas-telepen. 

A mellén felpattan egy zár és rugóra 
járó ajtócska nyílik ki a mellkas helyén. 

Nini! Valami műszeres doboz! 

Kicsit rozsdásak az alkatrészek. A 
szív tájékán egy rossz rúgó feszül, mel¬ 
lette egy órainga-szerű alkotmány, s 



mindenféle vezetékek águznuk szét a do¬ 
bozból. Az agy felé, ahol az elektron¬ 
csövek sokasága fészkel, három drót ve¬ 
zet, s itt középen egy kis motorral érint¬ 
keznek a különböző színű huzalok. A 
motor fölött hanglemez pereg, előbb 
Lassan, akadozva, majd felgyorsul, mint 
a motolla, s a szájban elhelyezett hang¬ 
szóró rezgésbe jön: 

— Ugyan ... . ugyan . .. ugyan ... 

ugyan, ugyanugyanugyanugyan . .. krr 
.. . brrr . . .cokt . .. 

Cibálni kezdem az árokpartig, hogy a 
pocsolyába vessem. Le akarom gurítani, 
de előbb úgy teszek, miként egy párbaj¬ 


hős: jobb lábamat diadalmasan ráhelye- 
lyezein a kimúlt robotemberre,, és a győ¬ 
ző dicsőségével szavalni kezdek. 

— Vége! Meghalt! Többé nem bosz- 
szant senkit; többé nem játssza meg az 
érdektelen érdeklődőt, és a jólértesült 
ostobát. Az emberiség általam szabadult 
meg egyik ősi ellenségétől, a vélemény- 
telenségtől! 

Amint cibálom, a szerkezetből kis füst 
száll fel, mint mikor biztosíték ég ki, s 
a lemez fordul még egyet: 

— Ugyan?! 

Sz. Simon István 

Helyzetkép 





— Maga még sohasem gondolko¬ 
zott ezen? 

— Micsodán? 

— Hogy mit keres ez a rengeteg 
ember itt a pesti utcán, fényes dél¬ 
előtt, tizenegy órakor... 

— Szavamra, tegnap gondoltam rá 
én is. Pont itt, ennél az asztalnál. 
Csakugyan furcsa. 

— Se ünnep, se vasárnap, se sem¬ 
mi. Egyszerű hétköznap, mégis tele 
az utca emberekkel. 

— Erőteljes, munkabíró emberek¬ 
kel. Fantasztikus. 

— Hová mennek? Honnan jönnek? 
Miből élnek? Némelyiket háromszor 
is látom délelőtt. 

— Ki van az üzemekben? Ki áll 
az esztergapad mellett? Ki termel? 
Nem is értem, hogyan épül a szocia¬ 
lizmus. Egy csoda. 

— Hogy milyen igaza van! Remé¬ 
lem, a földeken szántanak, vetnek. 



— Adja isten. De lehet, hogy a pa¬ 
rasztok is sétálnak, csak vidéken. 

— Most kell sarabolni, répát egyel¬ 
ni, tarlót hántani. 

— Honnan túrija? 

— Láttam a ^filmhíradóban. 

(Ülnek, bámulnak.) 

— Negyed tízkor ültem le ide. Az¬ 
óta legalább ötezer ember ment el az 
ablak előtt. Kik lehettek? 

— Ügyvédek. 

— Ne vicceljen. Ennyi ügyvéd? 


Az ügyvédek ilyenkor különben is 
az irodában vannak. Vagy a bírósá¬ 
gon. 

— Hát akkor anyagbeszerzők. 

— A fél város anyagbeszerző? 

— A mozik is tele vannak. 

— Nekem mondja? Képtelen vol¬ 
tam jegyet kapni. Kik töltik meg a 
mozikat? Kiknek van idejük hétköz¬ 
nap délelőtt moziba menni? 

— Holnap bizisten megszámolom, 
hogy reggel kilenctől délután háló¬ 
mig hány ezer ember megy el itt? 
kém akar segíteni? 


Akinek szívesen tapsolunk 

Kallus László rajza 



— Itt nagyon kemények a székek. 
Ha csak két-három órát ülök, meg¬ 
fájdul a farcsontom. 

— Többet kéne járni. 

— Kinek van arra ideje? 

(Ülnek, bámulnak,) 

— Nézze ezt a végnélküli áradatot. 
Kész röhej. 

— Mi lesz így az ötéves tervvel? 
— Nem tudom. Aggódom. 

— Hidegben is ilyen sokan mász¬ 
kálnak errefelé? 

— Fogalmam sincs. Akkor bent 
szoktam ülni. 

— Ja persze! 

(Ülnek, bámulnak,) 

— Nyugaton ez nincs. 

— Persze, hogy nincs. 

— Hogy így tele legyen az utca, 
meg a kávéházak, fényes délben. 

— Csak azt tudnám, hogy miből 



élnek? Mert valamiből élnek, az biz¬ 
tos. 

— Az biztos. Na jöjjön, mert a 
Podvinecznek azt mondtam, hogy fél 
tizenkettőre ott leszünk a Mokká¬ 
ban. Kisasszony! Fizetni! 

— Aprót adjon neki. Éppen az 
előbb siránkozott, hogy mindenki 
százassal fizet .. . 

— Mindenki százassal! Fantaszti¬ 
kus! Csak tudnám, hogy miből élnek? 

(Mindketten bámulnak tovább.) 

(t 1 .) 

— Valakit valami társadalmi munkával 
bízunk meg... 

Munkaidő alatt 

Vigyázz! Bent van a csoportvezető!.. • < 


— Szabad tudnom, kis¬ 
asszony, hova megy?.— 
kérdezte Kovács a lá¬ 
nyától. 

— Vermesékhez ... Ma 
Vermeséknél jövünk ösz- 
sze... 

— Kik azok a jövünk? 

— Hát a lányok... 
meg a fiúk ... 

Kovács elsápadt. 

— Nem mégy sehova! 
Itthon maradsz! Az én 
lányom nem fog házi 
bulikra járni! 

— De apukám ... Nem 
házi buli... Zsúr ... 
Zsúr lesz Vermeséknél. 

Kovács megenyhült, 
arcába visszatért a szín. 
Megadóan dörmögte: 

— Zsúr, az más ... Az 
más... Zsúrra me¬ 
hetsz ... Remélem, Ver¬ 
mes szülei is ott lesz¬ 
nek. 

— Ott lesznek — fe¬ 
lelte a lány —, de nem 
abban a szobában, ahol 
mi... 

Kovács felkiáltott: 

— Micsoda?! Nem ab¬ 
ban a szobában? Te 
lány! Te házi bulira 
mégy! Szó sem lehet 
róla! Itthon maradsz! 
Azt hiszed, én nem olva¬ 
sok újságot? Azt hiszed, 
nem tudom, mi az a 
házi buli? 

— De apukám... Nem 
házi buli... 

— Hanemhanem? 

— Hanem ... ööö ... 
seregszemle ... Igen, se¬ 
regszemle! ... 

Kovács szívéről nagy 
kő esett le. 

— Miért nem mondtad 
mindjárt? Már azt hit¬ 
tem, házi bulira akarsz 
menni... És hányán 
lesztek ott? 


— Tízen-tizenöten... 
Egy kis sereg... 

— Az más ... Sereg¬ 
szemlére mehetsz... Az 
más! Hányra kell ott 
lenned? 

— Hatra. 

— Hát csak siess — 
mondta Kovács moso¬ 
lyogva. — Le ne késs a 
seregszemléről... Kap¬ 
tok ott enni is? 

— Igen, szendvicseket. 
A lányok készítik a 
szendvicseket... Piáról 
a fiúk gondoskodnak. 




Kovács belemarkolt a 
hajába és felordított: 

— Házibuli! Házibuli! 
Itthon maradsz! Még 
mit nem?! 

— De apukám, hány¬ 
szor mondjhm még, hogy 
nem házi buli! — pi- 
tyergett a lány. 

— Hiába sírsz, nem 
fogsz meghatni... 

— De apukám, nem 
házi buli lesz ... 

— Hanem micsoda? 

— Most már beval¬ 
lom ... Kongresszus ... 
Táncoló kongresszus ... 

— Ilyenről még nem 
hallottam —- mondta 
gyanakodva Kovács. 

— Ez lesz a második... 
Az elsőt Bécsben ren¬ 
dezték, Napóleon legyő¬ 
zése után... 

Kovács eleresztette a 
haját. 


— Miért nem mondtad 
mindjárt? Kongresszus, 
az más. Kongresszusra 
mehetsz ... 

— Köszönöm. 

— Siess, fiam, öt perc 
múlva hat. El fogsz kés¬ 
ni... 

— A, nem lehet onnan 
elkésni ... Hét óra is 
lesz, mire együtt lesz a 
galeri. 

Kovács a szívéhez ka¬ 
pott. 

— Jól hallottam? Ga¬ 
leri? Itthon maradsz! 
Jól sejtettem! Mégiscsak 
házi buli lesz Vermesék¬ 
nél! 

• — De apukám, miért 
nem hiszel nekem? 

— Valid be, hogy nem 
kongresszus lesz Verme¬ 
séknél . .. 

— Bevallom ... — zo¬ 
kogott a kislány. Aköny- 
nyek lemosták arcáról a 
festéket. — Eddig nem 
mertem bevallani... Zsi¬ 
nat lesz Vermeséknél... 
Zenés, táncos zsinat. 

Kovács szívéről ismét 
leesett a nagy kő. 

— Na, jól van... Ne 
bőgj! Zsinatra elenged¬ 
lek ... Ne bőgj, na! In¬ 
kább siess! 

A kislány cuppanós 
csókot nyomott apja 
homlokára, aztán a tü¬ 
körhöz rohant, hogy 
rendbeszedje magát. 

— Istenem, tegnap még 
pólyában cipeltem, és ma 
már zsinatra jár — érzé- 
kenyedett el Kovács, az¬ 
tán arra gondolt: de ne¬ 
héz ma szülőnek lenni! 
Az ember annyi mindent 
hall a házi bulikról... 

Mikes György 

Tízpercben > Nevelni kell a közönséget! 


Szegő Gizi rajza 


Nevelni kell a közönséget! 

Török János rajza 


- Nézd, a Pisti babfőzeléket uzsonnázik! 

- Könnyű neki! Az ő papája nagykövet és meghatalmazott 
miniszter! 


De nem így! 

